Pertandingan Servis Streaming Semakin Sengit! Spotify Memperkenalkan Harga Pelan Keluarga Baru

Servis muzik streaming Spotify merupakan salah satu nama yang melonjakkan industri muzik streaming di dunia dan mereka masih memegang takhta tersebut. Namun semakin banyak servis mula muncul yang memberikan pengguna pelbagai pilihan alternatif. Ia mungkin senario yang tidak bagus untuk Spotify, tetapi amat bagus untuk kita sebagai pengguna.

Situasi ini akan menyebabkan pembekal perkhidmatan bersaing dari segi harga dan penawaran fungsi. Kini Spotify mengumumkan harga baru bagi pelan keluarga mereka iaitu RM 22.40, ianya separuh lebih murah berbanding harga sebelum ini.

Pelan keluarga Spotify membolehkan 6 pengguna berkongsi satu akaun utama, dan kepada mereka yang ingin menggunakan servis Spotify secara berkelompok, inilah waktu yang terbaik.

Untuk perbandingan, iTunes Music pelan keluarga ditawarkan pada harga RM 24.71.


PR Newswire Menerbitkan Kit Media Teknologi 2020

HONG KONG, 4 Disember 2020 /PRNewswire/ — PR Newswire hari ini telah melancarkan Kit Media Teknologi 2020 — menawarkan nasihat kepada jenama-jenama tentang cara untuk berurusan dengan wartawan teknologi dalam masa norma baharu ini. Nasihat ini dikumpul daripada wartawan dan pempengaruh teknologi di 9 pasaran di rantau Asia Pasifik dari bulan Ogos hingga September 2020.

Kit Pelancaran Media Teknologi 2020 PR Newswire

Pandemik COVID-19 telah mempercepatkan penggunaan digital dalam perniagaan dengan penggunaan teknologi yang lazim, dari perkhidmatan berasaskan awan, platform kolaboratif hinggalah penyelesaian keselamatan siber. Semasa teknologi seperti Internet Pelbagai Benda (IoT), rangkaian 5G dan Kecerdasan Buatan (AI) terus mentransformasikan industri, lebih banyak peluang akan menimbul bagi jenama-jenama untuk berkongsi cerita teknologi dengan media.

Kit Media Teknologi 2020 menekankan trend, acara dan topik utama dalam industri untuk melengkapkan profesional PR dengan tips pengurusan yang terkini dan berkesan.

Muat turun kit media di sini atau mulakan dengan ringkasan di bawah.

1.Telefon pintar, 5G dan IoT tetap kekal sebagai minat utama

Kit Media Teknologi 2020 mendedahkan bahawa separuh daripada wartawan dan pempengaruh yang menyertai tinjauan ini mengatakan bahawa mereka paling berminat dengan topik hangat berkenaan telefon pintar baharu, 5G dan IoT. Sementara yang lain pula memerhati dengan teliti topik seperti kenderaan elektrik dan prestasi perniagaan syarikat teknologi.

“Saya sentiasa menantikan lebih banyak kandungan mengenai teknologi sempadan — 5G, Internet Pelbagai Benda (IoT), Kecerdasan Buatan (AI), Pembelajaran Mesin, Realiti Maya, Realiti Terimbuh, Pengkomputeran Kuantum, dan lain-lain — dan perkara-perkara yang berada di sempadan dari apa yang IT dapat lakukan,” kata Rahul Joshi, Ketua Kandungan di Jicara Media.

“Pameran teknologi dan automotif berskala besar akan menjadi tumpuan kami. Saya berminat dengan teknologi canggih yang melibatkan kenderaan elektrik dan kenderaan yang dikuasakan oleh sumber tenaga alternatif,” kata Xiang Ou, Timbalan Ketua Pengarang di TMTPost.

2.Wartawan teknologi meramalkan trend teknologi berkaitan pandemik akan muncul pada tahun 2021

Wartawan teknologi meramalkan bahawa sebahagian besar teknologi yang diperkenalkan pada tahun depan akan berkaitan dengan norma baru. Teknologi ini akan disasarkan untuk membantu orang ramai menyesuaikan diri bekerja dari rumah dan memberikan perlindungan terhadap virus.

“Trend teknologi pengguna yang menyokong aktiviti pekerjaan, pembelajaran dan penghiburan di rumah akan menarik perhatian. Contohnya termasuk komputer riba dan telefon pintar yang mempunyai jangka hayat bateri yang panjang dan kamera yang sesuai untuk mesyuarat dalam talian. Trend lain ialah teknologi pintar yang berkaitan dengan kesihatan seperti lampu ultraviolet-c (UV-C) mudah alih yang melindungi daripada virus dan syarikat permulaan kesihatan di bidang seperti teleperubatan,” kata Fitraya Ramadhanny, Pengurus Editor Detikinet, bahagian teknologi Detik.com.

3.Format yang berbeza diperlukan untuk acara maya

Oleh kerana acara maya dijangka berterusan, wartawan teknologi memberitahu PR Newswire bahawa kesilapan terbesar yang dibuat oleh jenama-jenama adalah meniru format sidang media tradisional dalam talian. Acara digital seharusnya lebih ringkas, menarik dan interaktif.

“Acara digital seharusnya lebih ringkas. Kehadiran di pentas dan penglibatan penonton tidak dapat dilaksanakan melalui panggilan Zoom. Set penyampaian tradisional cenderung dipenuhi dengan maklumat sekunder atau pengulangan sejarah dan pencapaian jenama. Terus kepada perkara utama – jemputkan media anda ke dalam ruang siaran di mana mereka boleh sedia berhubung dengan jurucakap yang relevan jika diperlukan, atau terus mengakses bahan-bahan akhbar,” jelas Zachary Chan, Editor di HWM Singapore & HardwareZone.com.

4.Faktor kehilangan minat terbesar untuk wartawan teknologi: Ledakan e-mel, panggilan berulang dan e-mel mengenai topik yang sama

Selain nasihat pengurusan dengan media, Kit Media Teknologi 2020 juga mendedahkan tindakan yang akan menghalang wartawan untuk membuat liputan cerita. E-mel yang tidak relevan dan tidak disasarkan adalah satu kaedah yang tidak berkesan untuk berkomunikasi dengan wartawan serta panggilan dan e-mel berulang mengenai topik yang sama juga tidak digalakkan. Siaran akhbar yang disesuaikan dengan elemen multimedia akan meningkatkan peluang liputan media.

“Ramai agensi PR menghantar siaran akhbar untuk pelanggan yang sama hampir setiap hari, perkara ini amat mengecewakan. Siaran akhbar pelanggan anda bukan memo, jadi pilih dengan teliti siaran akhbar mana yang anda ingin hantar kepada media,” kata Purjono Agus Suhendro, Ketua Pegawai Eksekutif & Ketua Editor di TechnoBusiness Media.

“Kebanyakan rakan wartawan saya tidak suka menerima siaran akhbar dalam format PDF kerana ia sukar untuk diakses. Kami lebih suka maklumat siaran akhbar disertakan sebagai teks isi dalam e-mel. E-mel boleh merangkumi lampiran seperti helaian fakta dan foto beresolusi tinggi. Jangan keluarkan berbilang siaran akhbar berdasarkan produk yang sama hanya untuk memenuhi permintaan pelanggan anda,” kata Bambang Dwi Atmoko, Ketua Editor Gizmologi.

Untuk nasihat dan pandangan yang lebih mendalam mengenai industri teknologi, muat turun Kit Media Teknologi 2020 di sini .

Tentang PR Newswire

PR Newswire, syarikat Cision Ltd., merupakan sebuah pembekal global terkemuka bagi pengedaran berita dan perisian serta perkhidmatan media yang diperoleh. Bersama dengan rangkaian produk komunikasi berasaskan awan Cision, perkhidmatan PR Newswire membolehkan para pemasar, jurucakap korporat, dan pegawai hubungan pelabur mengenal pasti pempengaruh utama, menarik khalayak sasaran, menghasilkan dan mengedarkan kandungan strategik, serta mengukur kesan yang bermakna. Menggabungkan rangkaian penyebaran kandungan berbilang saluran dan budaya terbesar di dunia dengan alat dan platform aliran kerja yang komprehensif, PR Newswire memperkasakan kisah organisasi di seluruh dunia. PR Newswire memberikan perkhidmatan kepada puluhan ribu pelanggan dari pejabat di rantau Amerika, Eropah, Timur Tengah, Afrika dan Asia Pasifik.

Keywords: Computer/Electronics Publishing/Information Service New products/services Data Analytics

Source: PRNEWSWIRE


Acer Malaysia Menyumbangkan 45 Set Komputer & Laptop Demi Kemajuan Akademik

Memenuhi tanggungjawab sosial, Acer Malaysia membantu lima organisasi yang terdiri daripada dua buah sekolah rendah, satu sekolah menengah dan dua pertubuhan dengan menyumbangkan sejumlah 45 set komputer dan komputer riba. Peranti yang disumbangkan sebelum ini digunakan dalam kejohanan ping pong di mana Acer adalah penaja, unit-unit tersebut telah dikembalikan selepas itu dan di refurbished dan diberikan kepada organisasi akademik terpilih.

Chan Weng Hong (General Manager of Sales, Product and Marketing of Acer Sales & Services Sdn Bhd) berkata, Acer Malaysia berbesar hati kerana dapat menyumbang dalam pembangunan masa depan akademik dan membolehkan pelajar di beberapa institusi menikmati pembelajaran dengan peranti moden. Menurutnya lagi, Acer Malaysia sentiasa menyokong usaha dan ingin membantu kanak-kanak dalam proses akademik mereka.

Komputer yang disumbangkan adalah dari model Acer Aspire XC, manakala laptop pula adalah dari model Acer Aspire ES14 dan Acer One 14. Peranti-peranti ini bukan sahaja dapat membantu pelajar di sekolah tersebut, malah memudahkan para guru menjalankan proses pengajaran di dalam kelas, hasilnya proses pembelajaran lebih lancar dan kaya dengan isi-isi menarik.


vivo X50 Bakal Dirasmikan Diperingkat Global Pada Penggal Kedua Tahun Ini!

vivo baru sahaja memperkenalkan vivo X50 di China awal minggu dan ramai yang ternanti-nanti ketibaan peranti ini.

Menurut kenyataan rasmi dari vivo, mereka akan melancarkan peranti ini di peringkat global pada penggal kedua tahun ini.

Keunikkan peranti ini adalah apabila ia disertakan dengan struktuk seperti micro gimbal yang mana lensa boleh berpusing kerana ia dimanipulasi oleh robotic gimbal yang memberikan kestabilan yang lebih baik sebanyak 3.2 kali lebih berbanding OIS Stabilization camera.

Jadi, sama-sama kita nantikan!!


mySamsung, Kini Sebuah Aplikasi Sepusat Untuk Semua Yang Anda Mahukan

Samsung Malaysia Electronics terus komited dalam menawarkan pelanggan pengalaman mudah alih yang holistik, syarikat itu menjadikan aplikasi mySamsung sebagai satu hab semua pengguna Samsung mendapatkan informasi, servis dan pelbagai lagi.

Dilancarkan secara rasmi di Malaysia pada awal Jun lalu, mySamsung dicipta bagi membantu pelanggan menguruskan peranti mereka, menyediakan akses mudah dan terus kepada wakil-wakil perkhidmatan pelanggan. Sebagai usaha berterusan untuk menggembirakan pelanggan, keistimewaan eksklusif akan diperluaskan kepada pelbagai ganjaran lain dan cashbacks dari pelbagai jenama dan peniaga runcit.

Di samping fungsi-fungsi yang dinyatakan, mySamsung membawakan banyak petua dan cara untuk anda mengurus dan menetapkan peranti. Aplikasi ini menyediakan amaran dan cadangan untuk pengguna untuk mengoptimumkan penggunaan peranti mereka seperti memanjangkan jangka hayat bateri untuk mengurus memori peranti.

Aplikasi mySamsung boleh dimuat turun model smartphone Samsung berikut:


Nak Banned Aplikasi Muslim Pro?? – Korang Boleh Guna 5 Aplikasi Ini!!!

Baru sahaja kita digemparkan dengan aplikasi Muslim Pro yang dikhabarkan telah menjual data kepada Amerika Syarikat dan orang ramai mula panik. Chill sahaja sebab korang boleh menggunakan aplikasi lain sebagai penganti. Jom tengok!!

Ini adalah aplikasi pertama yang korang boleh gunakan sebagai penganti kepada Muslim Pro. Menariknya mengenai aplikasi ini adalah ia dibangunkan oleh JAKIM sendiri. Seperti Muslim Pro korang boleh waktu solat, zikir dan sebagainya. Apa yang penting, ia adalah percuma dan boleh dimuat turut oleh pengguna Android.

Bagi pengguna Android, anda boleh menggunakan aplikasi iSolat. Jangan bimbang kerana ia amat mudah untuk digunakan dan interface yang sangat mesra pengguna. Selain daripada waktu solat, ia turut memaparkan kalendar Islam, kiblat dan sebagainya.Sama seperti MySolat, ia juga adalah percuma!

Selain itu, korang juga boleh menggunakan aplikasi Raudhah ini bagi mengetahui waktu solat, arah kiblat dan sebagainya. Lebih menarik lagi, aplikasi ini membolehkan anda menonton video-video ceramah seperti Alkuliyyah, Tanyalah Ustaz dan banyak lagi. Cuba teka anda perlu bayar atau tidak?? Jawapannya adalah percuma!!!!

Jika anda pengguna iPhone, anda juga boleh mencuba aplikasi ini yang lebih simple. Sama seperti aplikasi yang lain, anda boleh turut boleh mengetahui waktu solat, arah kiblat dan lain-lain. Terdapat juga doa-doa yang boleh anda amalkan dalam kehidupan seharian.Namunn anda perlu membayar jika mahu memuat turun iaitu hanya RM29.90 sahaja.

Bagi mereka yang menyukai interface yang simple tetapi sangat mudah digunakan, ini adalah jawapannya. Aplikasi ini sangat mudah untuk digunakan dan anda berpeluang untuk mengetahui waktu solat, arah kiblat, ayat suci keluarga dan banyak lagi. Anda boleh membeli aplikasi ini pada harga yang lebih murah iaitu RM12.99 sahaja!!


HONOR Merasmikan Produk Pelengkap Hidup Anda! – Baca La!!

HONOR mengadakan persidangan pelancaran produk terbaharu di Shanghai, yang memperkenalkan  HONOR MagicBook Pro, HONOR ViewPad 6, HONOR Router 3 dan siri HONOR Vision X1!

Siri HONOR skrin pintar X1 mempunyai dua saiz, iaitu 55″ dan 65″, menggunakan skrin penuh definisi tinggi 4K, dengan nisbah skrin 94%. Terdapat reka bentuk Logo dan tekstur HONOR yang besar di bahagian belakang. Ia turut menyokong gamut warna lebar 92% DCI-P3. Audio juga sangat baik.

Berikut adalah harga jualan:

Tablet HONOR V6 menggunakan skrin penuh 2K 10.4 inci, dengan nisbah skrin 84%. Dihadirkan dengan cip Kirin 985 7nm, menyokong Netcom penuh mod dwi 5G, liputan frekuensi penuh.

Bateri dilengkapi dengan bateri 7250mAh. Menurut maklumat rasmi, ia dapat menyediakan 13 jam video 1080p tempatan, 8 jam “Peace Elite”. V6 menyokong kolaborasi berbilang skrin. Apabila disambungkan ke telefon bimbit, ia dapat mewujudkan operasi koperatif “layar besar” dan “layar kecil”, dan layar pemisahan pintar, yang dapat mendukung pengoperasian tiga tingkap pada masa yang sama.

Harga tablet V6 belum diumumkan, dan pasaran luar negara akan dilancarkan pada bulan Jun.

HONOR Router 3

HONOR Router 3 akan menjadi penghala HONOR pertama yang menggunakan standard Wi-Fi 6 terbaru ini. HONOR Router 3 terdiri daripada chipset Wi-Fi 6+ dan CPU Gigahome dual-core 1.2 GHz. Capai lebar jalur yang lebih besar, kelajuan lebih cepat dan penggunaan kuasa yang lebih rendah.

HONOR Router 3 juga menyokong teknologi multi-pengguna OFDMA untuk sambungan terus ke beberapa peranti, yang akan memastikan kestabilan yang lebih tinggi dan aliran data yang lebih baik, dan masa penangguhan lebih pendek. HONOR Router 3 berharga 219 yuan (sekitar RM134) dan akan dijual di pasaran luar negara pada bulan Julai 2020.

Dalam pada itu, HONOR MagicBook Pro juga dilancarkan. Notebook ini dilengkapi dengan pemproses Intel Core i5 / i7 generasi ke-10, kad grafiknya NVIDIA Geforce MX 350, dan 16GB RAM dan 512GB SSD adalah standard.

Spesifikasi HONOR MagicBook Pro adalah seperti berikut:


IPhone 11 Masih Menjadi Kegemaran Pengguna: iPhone 12 Mini Pula Tidak Popular!

Menurut Apple, Sungguhpun jualan siri iphone 12 memberangsangkan, namun bagi model iphone 12 Mini, ia mengecewakan apabila tidak mendapat tempat dalam hati pengguna.

Menurut data penyelidikan terbaru dari CIRP, dari segi penjualan iPhone keseluruhan pada suku kedua 2021, siri iPhone 12 berkembang pesat untuk memenuhi pasaran AS. Data ini dikeluarkan beberapa hari sebelum jangkaan pendapatan kewangan suku kedua Apple. Di antara semua model baru, iPhone 12 6.1 inci adalah yang paling popular, diikuti oleh iPhone 12 Pro Max dan iPhone 12 Pro.

Sekali lagi, iPhone 12 mini akhirnya menjadi model yang paling tidak popular, menunjukkan bahawa telefon bimbit bersaiz padat tidak popular di Amerika Syarikat. Ini mungkin salah satu sebab mengapa Apple tidak dijangka akan melancarkan versi “mini” tahun depan. Malah iPhone SE dan iPhone XR dengan harga lebih rendah akan mengatasi iPhone 12 mini pada tahun 2020.

Apa yang menarik dan mengagumkan mengenai data ini adalah bahawa walaupun iPhone 11 dikeluarkan pada tahun 2019, ia masih laku dengan baik.

Menurut statistik CIRP, ia adalah model paling popular pada suku kedua, memperoleh bahagian pasaran 24%. Laporan sebelumnya menyatakan bahawa iPhone 11 dan 2020 SE adalah dua telefon pintar paling popular pada tahun 2020.


ASUS ZenFone 3 Max (ZC553KL) Terima Kemas Kini ZenUI 4.0

Tidak dinafikan lagi bahawa ASUS ZenFone 3 Max (ZC553KL) boleh dianggap antara model yang terbaik dari ASUS kerana ia telah menerima sokongan selepas jualan yang berterusan. Ini jelas dilihat melalui penerimaan kemas kini Android 7.1.1 Nougat yang diterima oleh model itu pada bulan Mei yang lalu.

Hari ini, ASUS sekali lagi telah mengumumkan ketersediaan fail kemas kini bertarikh 20 Disember 2017 sebesar 300MB untuk ASUS ZenFone 3 Max dengan sokongan paparan skrin sebesar 5.5 inci itu. Versi kemas kini V14.0200.1712.347 ini merupakan pelengkap untuk kemas kini sebelum ini kerana ia menampilkan sokongan antaramuka terbaru dari ASUS iaitu ZenUI 4.0. Apa yang menariknya tentang antaramuka terbaru ini, ia tidak lagi didatangkan dengan aplikasi pra-pasang yang tidak diperlukan atau bloatware yang sebelum ini mendapat kritikan pengguna.


Inginkan Pengoperasian Antaramuka Yang Lebih Lancar?! Tutup Efek Animasi Jer…

Adakah anda merasakan pengoperasian antaramuka peranti Android anda agak perlahan apabila bertukar dari satu aplikasi ke aplikasi yang lain?! Masalah ini penukaran antaramuka yang kelihatan tersekat-sekat ini sebenarnya boleh juga disebabkan oleh efek peralihan dari satu tetingkap ke tetingkap yang lain atau lebih dikenali sebagai efek animasi yang diaktifkan secara standard pada peranti Android. Efek ini sememangnya jelas dirasai pada peranti yang menyokong spesifikasi yang agak rendah atau sederhana, jadi apa kata anda ikuti tips berikut bagi mengatasi masalah tersebut.

⇒ Langkah 1
Aktifkan menu Developer options terlebih dahulu dengan mengakses menu Settings dan diikuti dengan About phone.

⇒ Langkah 2
Klik ruangan Build number sebanyak 7 kali untuk mengaktifkan menu Developer options pada menu Settings sehingga terteranya mesej ‘You are now a developer’.

⇒ Langkah 3
Tekan butang back dan kini anda boleh melihat menu Developer options telah dipaparkan di ruangan Settings dan klik pada menu tersebut.

⇒ Langkah 4
Tatal paparan skrin ke bawah dan cari ruangan Drawing daripada senarai yang ada. Beri perhatian pada tiga menu utama iaitu Window animation scale, Transition animation scale dan juga Animator duration scale.

⇒ Langkah 5
Klik pada menu Window animation scale dan anda boleh melihat terdapat tanda pada pilihan Animation scale 1x.

⇒ Langkah 6
Matikan efek animasi tersebut dengan memilih menu Animation off dan ulang langkah ini untuk menu Transition animation scale dan Animator duration scale. Kini pengoperasian peranti Android anda akan terasa lebih lancar dan pantas berbanding sebelumnya.


Snapchat Disaman Kerana Menyebabkan Kemalangan?!

Snapchat adalah aplikasi sosial yang editor tidak pernah tahu bagaimana untuk menggunakannya. Terbaru, Snapchat telah disaman oleh seorang mangsa kemalangan di Amerika Syarikat kerana dituduh menyebabkan kemalangan.

Wentworth Maynard, menyaman Snapchat di Atlanta, Amerika Syarikat selepas keretanya dirempuh dari belakang pada kelajuan 172 kilometer sejam. Mengapa Snapchat yang disaman dan bukannya pemandu? Wentworth Maynard mendakwa filter Miles Per Hour yang disediakan oleh Snapchat digunakan oleh pemandu ketika berlakunya kemalangan tersebut.

Oleh itu, dia berpendapat Snapchat seharusnya bertanggungjawab kerana telah menyediakan filter yang menggalakkan penggunaan aplikasi tersebut ketika kenderaan dipandu laju. Mangsa yang meminta ganti rugi bagi menanggung kos perubatan dan penjagaan seumur hidup kerana telah mengalami kecederaan otak yang amat serius.

Christal McGee, pemandu yang melanggar Wentworth Maynard pula hanya mengalami kecederaan kecil dan sempat memuat naik gambarnya selepas berlakunya kemalangan. Pada pendapat anda, adakah wajar Wentworth Maynard menyaman Snapchat? Adakah wajar menggunakan smartphone semasa memandu?


Nokia 2 Tidak Akan Menerima Kemaskini Android 9

HMD Global yang menguruskan jenama peranti terkenal Nokia telah mengumumkan bahawa kemas kini kepada Android Pie bagi model Nokia 2 tidak dapat dilakukan ekoran beberapa halangan teknikal.

Maklumat ini telah dikongsikan dalam satu forum komuniti rasmi. Menurut mereka, Nokia 2 tidak akan menerima kemas kini Android 9 kerana kegagalan peranti ini melepasi tahap penggunaan yang optimum.

Nokia 2 ini menggunakan Android Go dan disebabkan ia merupakan pemproses kelas asas, maka ia tidak mampu menyokong Android 9. Walaubagaimanapun, kemaskini ke Android 8.1 Orea di berikan kepada Nokia 2 pada Mac lalu sebagai alternatif.


Kempen OPPO Pick N Win: Hadiahkan sejumlah RM4300 hadiah Boleh Dimenangi!!!

Mulai sekarang hingga 11 April 2021, OPPO akan mengadakan kempen Pick N Win di My OPPO App, yang membolehkan pengguna My OPPO App menebus tiket untuk acara tersebut untuk memenangi hadiah sehingga RM4300!!!

Pengguna Aplikasi OPPO Saya yang berminat hanya perlu mengikuti langkah-langkah di bawah ini untuk berpeluang memenangi hadiah yang lumayan:

Anggota dari pelbagai peringkat akan menerima tiket penyertaan yang berlainan, dan tiket yang ditebus tidak akan dikembalikan.

OPPO akan mengumumkan pemenang bertuah di Aplikasi MyOPPO pada 13 April 2021. Hadiah hingga RM4300 termasuk:1 x OPPO A932 x OPPO Enco X5 x  OPPO BandBaucar hadiah 10 x RM100 baucar hadiah Klook

Pengguna yang belum mendaftar untuk Aplikasi MyOPPO  boleh memuat turun dan mengambil bahagian dalam acara ini di pasaran aplikasi. Untuk maklumat lebih lanjut mengenai acara tersebut, sila lawati laman web rasmi dan Facebook OPPO.


Huawei MediaPad M5 Diperkenalkan Dengan Dua Varian – Berharga RM1,499 & RM1,899

Huawei Malaysia hari ini telah menambah satu lagi produk di bawah segmen tablet yang dikemas kini dan membawakan spesifikasi lebih baik berbanding keluaran terdahulu. Ditawarkan dalam dua varian berbeza, MediaPad M5 (8.4 inci) / M5 Pro (10.8 inci) memfokuskan kepada mereka yang gemar bermain permainan mudah-alih.

Huawei MediaPad M5 ditawarkan dalam pilihan warna Space Gray dan Champagne Gold dan dijual dengan harga RM1,499 yang boleh dibeli bermula 13 Julai 2018. Manakala MediaPad M5 Pro pula hanya hadir dengan warna Space Gray dan berharga RM1,899 serta dijual bermula 25 Julai 2018.

Setiap pembelian MediaPad M5 akan mendapat sebuah Gamepad khas, sementara pembeli MediaPad M5 Pro pula akan mendapat Flip-Cover sementara stok masih ada. Pengguna juga akan mendapat langganan premium Viu selama 6 bulan secara percuma.

Huawei MediaPad M5 / M5 Pro dioperasikan bersama Android 8.0 dengan paparan UI EMUI 8.0 dan dikuasakan oleh pemproses Kirin 960 serta menyokong RAM 4GB + ROM 64GB. Dari segi penggambaran pula, kedua-duanya dilengkapi penggambaran utama 13 Megapiksel auto fokus, sementara kamera hadapan beresolusi 8 Megapiksel tanpa sokongan LED flash.

Perbezaan ketara yang dapat dilihat pada kedua-dua tablet ini pastinya paparan skrin 2K bersaiz 8.4-inci atau 10.8-inci dengan resolusi 2560 x 1600 piksel. Kapasiti baterinya juga berbeza iaitu 5100mAh atau 7500mAh dengan sokongan pengecasan pantas 9V/2A. Hadir dengan dua atau empat speaker yang ditala oleh Harman Kardon, speaker ini turut menggunakan teknologi Huawei Histen bagi memberikan pengalaman audio 3D sebenar.

Lebih istimewa, MediaPad M5 Pro hadir dengan stylus pen yang diberi nama Huawei M-Pen yang boleh digunakan selama 15 jam dengan sekali isian penuh. Ia berupaya membaca 4,096 tahap tekanan sesuai untuk menulis, melukis, melakar, mereka dan sebagainya.


Tambah Nilai Minima RM5, Dapat Percuma RM5 Dengan Aplikasi Boost

Kepada pengguna prabayar, ada berita baik buat anda yang pengguna aplikasi Boost. Apabila anda menambah nilai minima RM5 menggunakan aplikasi ini, anda akan mendapat RM5 secara percuma. Setelah selesai tambah nilai, pergi ke ruangan ‘shake reward’ dan pilih ‘Free RM5 prepaid top up’, kemudian shake telefon anda untuk mendapat RM5 secara percuma ini.

Tambah nilai tersebut akan terus dimasukkan ke dalam akaun anda. Buat masa sekarang, telco yang bekerjasama dengan Boost adalah Xpax, Hotlink, Digi, U Mobile, Tune Talk, XOX dan juga Altel. Tunggu apa lagi, cepat tambah nilai sekarang untuk mendapatkan kredit secara percuma sementara masih ada stok.


PUBG Mobile Membawakan Kembali Rich brian Bagi Summer Rich Event!!!

Acara PUBG MOBILE, Summer Rich, terus membawa masa yang luar biasa bagi pemain dengan melancarkan kolaborasi terbaru mereka dengan Rich Brian dalam bentuk pakaian eksklusif, Rich Brian Aerial Air Max Set. The Rich Brian Aerial Air Max Set akan tersedia sekarang untuk semua pemain sehingga 29 Julai. Dengan set terbaru, watak permainan akan berubah menjadi Brian dan dapat melakukan beberapa gerakan tarian ikoniknya.

Acara Summer Rich dimulakan dengan acara Mitra Terbaik di mana sejumlah USD 200,000 kredit telefon akan terus diberikan sehingga 5 Ogos 2021. Sekarang, acara Summer Rich dijangka akan menjadi lebih panas dengan event “Catch Me If You Can” terbaru.

Untuk mengambil bahagian dalam acara ini, pemain dapat memasuki permainan PUBG MOBILE, menyelesaikan pelbagai misi yang diberikan dan mendapatkan “Note” setelah menyelesaikan 4 misi. Sekiranya pemain berjaya membuka 6 misi, mereka juga boleh mendapat pelbagai hadiah. Acara “Catch Me If You Can” telah mula berjalan sekarang dan akan tersedia hingga 2 Ogos 2021.

Bersama dengan pelancaran Aerial Air Max Set Rich Brian sebagai sebahagian daripada acara tersebut, PUBG MOBILE menawarkan pelbagai hadiah.

Dengan menukar 60 UC, pemain dapat membuka kunci Rich Brian Crate yang mengandungi pelbagai item dalam permainan PUBG Mobile x Rich Brian yang terdiri daripada: Rich Brian Aerial Air Max Set, kulit senjata Rich Brian Aerial Kar98K dan Rich Brian Aerial Punk Pan, kulit parasut Rich Brian Aerial Punk Parachute, Rich Brian Aerial Punk Plane skin plane dan Rich Brian Voice Pack.


AMS and Revature melancarkan kerjasama strategik untuk menangani kekurangan kemahiran teknologi dan meningkatkan kepelbagaian dalam tenaga kerja melalui inisiatif kemahiran bertaraf dunia

Gabungan tawaran ini memberikan pendekatan bersepadu yang unik dan memanfaatkan program pembangunan kemahiran teknologi yang membolehkan syarikat-syarikat membina keupayaan digital yang diperlukan untuk pekerja sedia ada atau akan datang

LONDON, 8 Mac 2021 /PRNewswire/ — AMS (dahulunya dikenali sebagai Alexander Mann Solutions), sebuah syarikat penyedia perkhidmatan penyumberluaran dan penasihat bakat global, mengumumkan kerjasama strategik dengan Revature, sebuah syarikat pembangunan bakat teknologi terkemuka. Pakatan baharu ini membolehkan para pelanggan menangani kekurangan kemahiran teknologi dengan memperluas kemahiran bakat baharu dan sedia ada bagi membolehkan organisasi bersaing dengan lebih baik dalam pekerjaan pada masa hadapan.

Ketika perubahan pantas menjadi norma masa kini, pewujudan tenaga kerja yang dibina untuk membawa perubahan memerlukan tumpuan yang lebih tinggi terhadap kemahiran berbanding jumlah pekerja serta penyelesaian bersama AMS dan Revature melengkapkan organisasi bagi melakukan perubahan ini. Kemahiran teknikal merupakan keperluan mutlak yang mendorong setiap perniagaan, namun set kemahiran digital sedang berubah dengan pantas dan menjadikannya semakin sukar bagi organisasi untuk bersaing dengan warga kerja mereka yang sedia ada atau mendapatkan bakat baharu daripada pasaran. Laporan Trend Perjawatan 2021 SIA (SIA Staffing Trends 2021) mengesahkan keperluan ini dengan melaporkan tentang kekurangan pengambilan pekerja yang berpengalaman berbanding permintaan serta “peningkatan pengawasan dan tekanan masyarakat terhadap organisasi bagi menangani kebolehkerjaan jangka panjang pekerja” sebagai faktor utama. Pergantungan kepada pengambilan bakat teknologi yang berpengalaman tidak lagi dapat menyokong keperluan ini — pilihan kemahiran mesti disepadukan dalam landskap pengambilan teknologi secara keseluruhan.

AMS dan Revature secara bersama-sama menangani keperluan kritikal ini untuk meningkatkan kemahiran bakat sedia ada dalam organisasi bagi menutup jurang kemahiran yang penting dan mengekalkan bakat melalui peluang untuk mobiliti dalaman. Kerjasama ini maju selangkah ke hadapan melalui pendekatan unik yang juga mengenal pasti bakat kerjaya awal dan meningkatkan kemahiran teknologi semasa bekerja sebagai bahagian yang penting dalam strategi pemerolehan bakat yang lengkap — memupuk pakar teknologi generasi seterusnya yang sesuai bagi setiap keperluan khusus organisasi. Gabungan kedua-dua taktik ini menyediakan alternatif strategik untuk bersaing dan “membeli” bakat digital berpengalaman yang mahal di samping mewujudkan peluang yang membawa kepada tenaga kerja yang lebih pelbagai dan inklusif.

David Leigh, Ketua Pegawai Eksekutif AMS mengulas tentang kerjasama tersebut:

“Kemahiran digital merupakan perubahan paling pantas di tempat kerja pada masa kini dan keupayaan untuk bersaing memberi kesan yang luar biasa terhadap prestasi perniagaan. AMS telah lama diiktiraf sebagai perintis dalam bidang pemerolehan bakat dan kami berbangga dapat bekerjasama dengan pelanggan untuk memperkuat strategi kakitangan mereka, terutamanya di tengah-tengah perubahan yang berterusan. Namun, kami juga menyedari bahawa tenaga kerja masa hadapan perlu memperbaharui dan meningkatkan kemahiran bakat mereka secara berterusan serta kerjasama kami dengan Revature akan mempercepat kemampuan kami dalam memberikan pendekatan holistik ketika kami menangani kekurangan kemahiran teknologi. Kami gembira dapat bekerjasama dengan sebuah organisasi yang mempercayai dan menyokong matlamat kami untuk membantu pelanggan mencapai ketangkasan tenaga kerja yang sebenar.”

Ashwin Barath, Ketua Pegawai Eksekutif yang juga Pengasas Revature berkata:

“Revature teruja untuk bekerjasama dengan AMS dalam usaha kami untuk menyediakan bakat kejuruteraan perisian peringkat kemasukan yang terbaik dan keupayaan transformasi tenaga kerja kepada peneraju industri dunia dan organisasi teknologi mereka. Keupayaan kami untuk membangun dan meningkatkan tenaga kerja pelanggan kami adalah tiada tandingan. Satu-satunya cabaran terbesar yang dihadapi oleh firma-firma yang berubah secara digital adalah untuk menarik bakat yang cemerlang dan memberi serta meningkatkan kemahiran tenaga kerja mereka yang sedia ada selaras dengan objektif strategik mereka. AMS and Revature menyahut cabaran ini dengan suatu kerjasama yang benar-benar unik yang memanfaatkan kekuatan dan jangkauan global setiap firma. Matlamat kami adalah untuk menjadi rakan kongsi bakat strategik pilihan kepada setiap syarikat yang percaya kepada modal insan dan keupayaannya untuk memantapkan organisasi teknologi dalam mengejar keunggulan persaingan.”

Sila hubungi: Vickie Collinge vickie@bluesky-pr.com +44 (0)1582 790705

Keywords: Banking/Financial Service Computer/Electronics Outsourcing Businesses Joint ventures New products/services STEM (Science，Technology，Engineering，Mathematics)

Source: PRNEWSWIRE


EZdiscount Kini Telah Rasmi Malaysia, Dapatkan Diskaun Barangan Serta Komisyen Apabila Anda Berkongsi Dengan Teman Anda

Berita baik buat kaki shoping atas talian di Malaysia, terbaharu aplikasi EZdiscount kini telah rasmi di Malaysia yang menawarkan barangan yang anda minati pada harga yang murah.

EZdiscount merupakan aplikasi pertama yang dibawakan oleh Tmall dan Taobao, di mana ia merupakan platform rebat beli belah eksklusif untuk rakyat Malaysia. Ia menyajikan harga yang sangat murah. Dalam erti kata lain, semakin banyak anda membeli, semakin banyak ganjaran yang bakal anda terima.

Anda bukan sahaja mendapat potongan harga dan ganjaran tetapi juga komisyen apabila anda berkongsi baucer diskaun dari EZdiscount di media sosial anda. Lebih banyak anda berkongsi, lebih ramai orang membeli maka lebih banyak komisyen yang bakal anda terima.

EZdiscount telah bekerjasama dengan syarikat telco yang terkemuka di Malaysia, mempromosikan penjenamaan, KOLs dan pasukan operasi tempatan dalam menyediakan perkhidmatan yang berkualiti dan efisyen kepada pengguna.

Apa yang perlu anda lakukan adalah dengan memuat turun EZdiscount di Playstore atau Apps Store.

Cara untuk mendapatkan baucer diskaun juga adalah mudah. Anda hanya perlu salin nama produk yang anda inginkan di Taobao dan bukan EZdiscount kemudian tampal salinan tersebut. Klik ‘Grab the Vaucher’ kemudian ia akan membawa anda ke laman Taobao. Anda kini boleh meembeli pada harga diskaun.

Cara untuk mendapatkan komisyen juga mudah. Anda hanya perlu pilih barangan yang mempunyai diskaun di EZdiscount, kemudian klik pada Share to earn. Kongsi pautan tersebut di Wechat, Facebook atau Whatsapp. Selepas teman anda membeli barangan tersebut, anda akan menerima komisyen.

Buat masa ini hanya versi Mandarin sahaja tersedia, bagi versi Inggeris ia bakal tiba pada bulan Julai ini.


Roller Coaster VR Pertama Di Dunia Bakal Dilancarkan Di LEGOLAND Malaysia

LEGOLAND Malaysia mengumumkan mereka bakal melancarkan roller coaster pertama di dunia menggunakan VR. Diberi nama The Great LEGO Race VR Coaster, roller coaster ini adalah permainan gantian bagi “Project X” sebelum ini.

LEGOLAND mengatakan The Great LEGO Race VR Coaster adalah permainan serba baru yang lebih teruja untuk dimain selain dengan adanya bantuan alat maya yang akan memberi pengalaman yang lebih menghiburkan.

Pemain akan dijamu dengan efek dari pelbagai arah yang akan membuatkan pemain berasa seperti nyata di dunia LEGO. The Great LEGO Race VR Coaster terbuka kepada kanak-kanak berumur 6 tahun ke atas dan sesuai untuk seisi keluarga.

Bagaimanapun, untuk artikel yang lebih terperinci kami akan bawakan pada artikel selanjutnya sejurus The Great LEGO Race VR Coaster dilancarkan pada 22 November kelak.


Moto Mods Hasselblad True Zoom, Sokongan Optikal Zoom Sehingga 10x

Selain smartphone, Lenovo tidak ketinggalan untuk memperkenalkan aksesori khas bagi model Moto Z Play. Hasil kerjasama dengan Hasselblad, nama besar dalam bidang fotografi, maka terhasilnya Moto Mods Hasselblad True Zoom.

Ia menampilkan rekaan yang selesa digunakan, sama seperti yang kamera profesional Hasselblad. Kehadiran sensor beresolusi 13 Megapixel telah dipadankan dengan optikal zoom sehingga 10x. Selain itu, Moto Mods Hasselblad True Zoom turut disediakan dengan sebuah flash Xenon untuk pencahayaan yang lebih terang berbanding flash LED yang tersedia pada telefon pintar biasa.

Aksesori ini juga mampu merakam gambar menggunakan format RAW serta disediakan sekali dengan suntingan gambar Phocus yang dihasilkan oleh Hasselblad. Namun sedikit mengecewakan kerana Hasselblad True Zoom hanya boleh membuat rakaman video HD 1080p sahaja dan dijual pada harga yang agak tinggi, iaitu € 299 (kira-kira RM 1,360).


Vivo V23e 5G Swafoto Perdana Baharu Akan Dikeluarkan Di Malaysia Pada 9 Disember!

Berita baik, berita baik! Telefon siri V unggul swafoto terbaharu Vivo — vivo V23e dan V23e 5G telah memperoleh pensijilan SIRIM, dan nama peranti mereka masing-masing ialah V2116 dan V2126. Bagaimanapun, V23e 5G terbaharu akan dilancarkan di Malaysia pada 9 Disember 2021, dengan dua jenis Warna berkualiti tinggi dan bergaya — Moonlight Shadows dan Sunshine Coast.

Untuk mengetahui lebih lanjut mengenai berita dan butiran terkini vivo V23e 5G, jangan lupa untuk kekal di halaman Facebook rasmi vivo Malaysia atau laman web rasmi vivo Malaysia.


SweetRing

Memperkenalkan aplikasi SweetRing yang memberikan anda akses termudah dan terpantas untuk mengenali rakan-rakan baru yang berada berhampiran dengan anda. Aplikasi ini memberikan ruang untuk anda mengenali seseorang yang mempunyai minat yang sama dan membuat temu janji pada bila-bila masa sahaja.

Bagi memudahkan anda mencari kawan yang serasi dengan jiwa sendiri, SweetRing hadir dalam beberapa kategori dan turut menyediakan aplikasi Block. Memaparkan UI yang simple dan mesra pengguna, anda perlu mendaftarkan aplikasi ini menggunakan laman sosial Facebook. Ia turut menyediakan fungsi ‘Replace FB’ untuk anda menukar Facebook lain pada bila-bila masa dan mengekalkan akaun SweetRing yang sama.

Muat Turun

Android

iOS


KOHLER Mengembangkan Koleksi Rumah Pintar di CES 2021, Menitikberatkan Kesejahteraan dan Pengalaman Tanpa Sentuhan untuk Dapur dan Peralatan Mandian

Peralatan Mandian Stillness, Tandas Pintar Innate, Kepala Paip Bilik Mandi Tanpa Sentuhan Ditampilkan Buat Pertama Kali di CES 2021

KOHLER, Wisconsin, 11 Januari 2021 /PRNewswire/– Kohler Co., peneraju global dalam reka bentuk dan inovasi produk untuk dapur dan bilik mandi, hari ini mengumumkan beberapa tambahan baharu kepada portfolio kediaman pintarnya yang memberi tumpuan kepada kesejahteraan peribadi. Kohler memperkenalkan empat produk baharu semasa acara CES secara maya yang julung-julung kali diadakan: koleksi peralatan Mandian Stillness, Tandas Pintar Innate, Kepala Paip Bilik Mandi Tanpa Sentuhan dan dua produk baharu yang dihasilkan melalui kerjasama Phyn – KOHLER Pemantauan Air Seluruh Rumah yang Dikuasakan oleh Phyn, sebuah unit pemasangan sendiri (DIY) dan sebuah lagi versi Pro dengan penutupan automatik.

Oleh sebab berjuta-juta orang di seluruh dunia meluangkan lebih banyak masa di rumah, mereka menginginkan keseimbangan dan kebebasan daripada tekanan dan kebimbangan dalam kehidupan seharian. Potensi untuk teknologi mewujudkan lebih banyak detik kesejahteraan dan menjadikannya lebih mudah untuk berehat, menghilangkan tekanan dan mencari kedamaian, merupakan penyebab yang memacu Kohler kepada pelaburan dan pembangunan produk yang berterusan dalam teknologi kediaman pintar.

“Apabila kami mengembangkan penerajuan kami dalam inovasi rumah pintar, produk-produk kami membolehkan para pengguna menikmati manfaat pengalaman tanpa sentuhan dan terhubung dengan mudah, tanpa menambah kekusutan atau kerumitan kepada ruangan mereka,” kata David Kohler, Presiden dan Ketua Pegawai Eksekutif Kohler Co. “Kami percaya terdapat keseimbangan yang unik apabila ia berkaitan dengan teknologi di rumah – dan akan terus merintis peluang bagi kawalan yang lancar di bilik mandi dan dapur dengan fokus ke arah kehidupan dan kesejahteraan yang menggembirakan.”

Kohler mempamerkan penambahan produk baharu kepada portfolio rumah pintarnya semasa acara CES 2021 secara maya termasuk:

Peralatan Mandian Stillness: Peralatan mandian dengan pengalaman ini mendapat inspirasi daripada permandian hutan Jepun atau shinrin-yoku. Air, cahaya, kabus dan aroma bergabung untuk mencipta pengalaman deria yang luar biasa yang direka untuk menenangkan minda, merehatkan badan dan memulihkan semangat. Mengubah bilik mandi kepada persekitaran seperti spa untuk suasana yang tenang, Peralatan Mandian Stillness menawarkan ruangan peribadi untuk penjagaan diri dan kesejahteraan. Ia bermula dengan pengisian air dari bahagian bawah mandian, melimpah ke dalam habuk kayu Hinoki untuk mewujudkan bunyi yang menenangkan. Lampu spektrum penuh menyelubungi mandian ini, menghasilkan mood dan mewujudkan pengalaman terapi kroma. Kabus kemudian meliputi permukaan mandian Stillness, memberi keasyikan kepada pemandi dengan suasana santai yang tenang. Akhirnya,minyak pati boleh ditambah sebagai puncak kepada pengalaman mandian yang mengeluarkan aroma menyegarkan secara perlahan-lahan untuk merangsang deria dan meningkatkan fokus.

Tandas Pintar Innate: Innate ialah tambahan terbaharu kepada portfolio produk pintar Kohler. Innate merangkumi kesemua ciri-ciri keselesaan, kemudahan dan kebersihan yang diharapkan oleh orang ramai daripada penawaran luas Kohler untuk tandas pintar dengan harga yang lebih berpatutan. Innate mempunyai fungsian seperti tempat duduk yang panas, terbuka dan tertutup secara automatik, kawalan jarak jauh intuitif dan bidet peribadi. Seterusnya, oleh sebab ramai pemilik rumah mahukan lebih banyak projek pemasangan sendiri (DIY), Innate menampilkan ciri pemasangan Kohler yang mudah dan sedia dikunci.

Kepala Paip Bilik Mandi Kediaman Tanpa Sentuhan: Kepala paip bilik mandi tanpa sentuhan ini menawarkan pengaktifan bebas tangan untuk mencuci tangan, memberus gigi dan tugas harian yang lain. Mempunyai keupayaan untuk mencuci tangan pada akhir rutin bilik mandi tanpa menyentuh kepala paip mengurangkan potensi penyebaran bakteria dan kuman di ruangan ini. Kohler melancarkan kepala paip bersepadu dengan sensor tertanam serta pak jarak jauh yang membolehkan tambahan penyelesaian yang diubahsuai kepada mana-mana kepala paip bilik mandi kawalan tunggal KOHLER.

Kerjasama Kohler dan Phyn: Kohler akan melancarkan dua produk berjenama bersama dengan Phyn pada tahun 2021 – Pemantauan Air Seluruh Rumah KOHLER yang Dikuasakan oleh Phyn – sebuah unit pemasangan sendiri (DIY) dan sebuah lagi versi Pro dengan penutupan automatik. Produk-produk ini membuktikan evolusi berterusan tumpuan Syarikat terhadap keselamatan air dan ketenangan fikiran. Kedua-dua produk memanfaatkan analisis gelombang tekanan berdefinisi tinggi Phyn yang terbaik dan dipatenkan untuk memantau aliran air dan memaklumkan pemilik rumah dengan segera jika kebocoran dikesan di mana-mana sahaja di dalam rumah dan memberikan pandangan terperinci tentang penggunaan air oleh setiap lekapan. Versi pemasangan sendiri (DIY), dipasang di bawah sinki tunggal dan ia boleh dipasang dengan mudah oleh pemilik rumah. Perbezaan versi Pro ialah ia dipasang pada paip air utama, sama ada di dalam atau di luar rumah dan ia boleh mengurangkan kerosakan yang mahal melalui ciri penutupan air automatik.

Sentiasa memberi tumpuan kepada peningkatan penyelesaian untuk memberi manfaat kepada pengguna, Kohler telah memperluas beberapa teknologi rumah pintar yang menggabungkan ciri-ciri baharu:

Kohler akan terus berkongsi inovasi produk baharu dan penerajuan industri dengan pelancaran acara digitalnya selama dua hari yang julung-julung kali diadakan, Kohler@Home, pada 2 dan 3 Februari. Maklumat tambahan untuk acara dan pendaftaran boleh diakses di Kohler.com/AtHome.

Untuk maklumat lanjut tentang produk rumah pintar, sila layari www.kohler.com/smarthome atau hubungi Kohler di 1-800-4KOHLER.

Tentang Kohler Co.Ditubuhkan pada tahun 1873 dan beribu pejabat di Kohler, Wisconsin, Kohler Co. ialah salah sebuah syarikat pegangan swasta yang tertua dan terbesar di Amerika yang terdiri daripada lebih 35,000 rakan sekutu. Dengan lebih daripada 50 lokasi pembuatan di seluruh dunia, Kohler merupakan peneraju global dalam pembuatan produk dapur dan mandian; enjin dan sistem kuasa; kabinet utama, jubin dan pencahayaan; dan pemilik/pengendali kepada dua buah hospitaliti bertaraf 5 bintang dan destinasi percutian golf di Kohler, Wisconsin dan St. Andrews, Scotland.

Apabila rumah menjadi semakin terhubung, Kohler memberi tumpuan untuk menjadikan detik-detik harian lebih baik melalui reka bentuk yang teliti dan teknologi pintar. Pendekatan Kohler dalam reka bentuk bilik mandi pintar dengan dedikasi, ketepatan dan penjagaan yang sama telah membina kewujudan jenama ini di peringkat global sejak lebih satu abad.

Source: Kohler Co.

Keywords: Computer/Electronics Construction/Building Consumer Electronics Home Improvement Household/Consumer/Cosmetics Retail Trade show news

Source: PRNEWSWIRE


Vivo X20 Plus UD Dilancarkan – Peranti Pertama Dunia Dengan Pengimbas Cap Jari Pada Skrin

Selepas membuat kemunculan di CES 2018, vivo telah memberi tamparan kepada pesaing lain dalam inovasi yang diperkenalkan. Kini, vivo X20 Plus UD diumumkan secara rasmi dengan beberapa perkakasan serba canggih termasuk yang pertama di dunia menggunakan pengimbas cap jari pada skrin.

Vivo X20 Plus dilengkapi paparan hampir penuh 6.43-inci HD penuh+ dengan skrin nisbah 18:9. Paparan AMOLED yang digunakan memudahkan pengguna untuk nyahkunci telefon hanya dengan meletakkan jari pada skrin.

Diperkuatkan dengan RAM 4GB dan storan sebesar 128GB, ia juga menyediakan slot kad hibrid untuk kad microSD atau kad SIM kedua sebagai pilihan. Peranti ini juga mengekalkan daya tarikan premium menerusi kerangka badan logam bersaiz 165.2 x 80.02 x 7.35mm. Dengan berat 183g, bateri yang dimuatkan ialah sebesar 3,905mAh bersama teknologi pengecasan pantas.

Dijana oleh cip kelas pertengahan Snapdragon 660, ia juga menempatkan fungsi dwi kamera di belakang. Ia hadir dengan kombinasi kamera 12 MP f/1.8 + 5MP disamping bantuan LED flash. Kamera depan pula menggunakan sensor sebesar 24 Megapiksel untuk tujuan swafoto.

Perkakasan lain turut menyediakan sokongan 4G VoLTE, Bluetooth 5.0, dan USB Type-C. Peranti ini didatangkan dengan pilihan warna hitam sahaja buat masa ini.

Vivo X20 Plus UD mula dijual 1 Februari depan pada harga CNY3,598 (kira-kira RM2,209) di China.

Sumber


Xiaomi Mi Band 2, Xiaomi Mi Power Bank 10000mAh USB Type-C & iHealth Box

Xiaomi baru-baru ini telah mengadakan acara istimewa di China, di mana mereka telah melancarkan smartphone berskrin besar iaitu Xiaomi Mi Max dengan paparan antaramuka MIUI 8.

Seiring dengan pelancaran tersebut, Xiaomi turut mempamerkan sebuah gelang tangan pintar terbaru mereka yang diberi nama Mi Band 2. Berbeza dengan model sebelum ini, kini ia menampilkan paparan skrin, namun masih tiada maklumat lengkap mengenai peranti ini.

Sebuah lagi aksesori yang ditunjukkan oleh CEO Xiaomi adalah Mi Power Bank yang menawarkan kapasiti bateri 10,000mAh dengan sokongan kabel USB Type-C. Ia akan dijual di pasaran China pada harga RMB 150 (RM 93).

Manakala produk terakhir yang diperlihatkan pada acara tersebut adalah iHealth Box iaitu produk keluaran Mijia. Ia berfungsi sebagai memantau tekanan darah dan degupan jantung serta pada masa yang sama akan terus menghantar data ke smartphone melalui sokongan WiFi. iHealth Box ini juga dilengkapi dengan 4.3 inci skrin berwarna, nampaknya lebih menarik berbanding dengan pesaing yang lain. Harga pasarannya ialah RMB 399 (RM 247).

Baca juga:


Huawei Y7 Prime Dijual Pada Harga RM999 – Pendatang Baru Di Malaysia

Huawei membawakan peranti kelas pertengahan kepada para peminat gajet di Malaysia khususnya peminat jenama nombor tiga dunia ini, telefon pintar Y7 Prime ini diletakkan pada harga kompetitif iaitu RM999 yang boleh didapati di seluruh cawangan Huawei Experience Store dan Huawei Display Zone bermula 7 Julai ini.

Peranti ini hadir dengan cip pemproses Qualcomm Snapdragon 435 bersama memori RAM 3GB dan 32GB storan dalaman, ia juga menyokong kad microSD sehingga 128GB. Di samping kemasan premium pada kerangka badan logam ini, Huawei Y7 Prime juga didatangkan dengan paparan HD 5.5 inci dengan panel gelas 2.5 darjah di depan.

Tidak cukup dengan itu, ia juga dibekalkan dengan kamera belakang 12 Megapiksel 1.25µm dan kamera depan 8 Megapiksel menggunakan sensor f/2.0 aperture. Bagi melengkapkan spesifikasi, Huawei Y7 Prime dikuasakan oleh bateri 4,000mAh bersama sistem Android 7.0 Nougat dan antaramuka EMUI 5.1.

Huawei Y7 Prime boleh didapati dengan dua pilihan warna iaitu Gold dan Black.


Memperkenalkan Peranti Audio Terbaru Ultimate Ears

Hari ini, Ultimate Ears (UE) mengembangkan lagi profil barisan peranti audio mudah alih UE MEGABOOM yang telah menerima pengiktirafan di Malaysia. Model terbaru ini menawarkan lebih kuasa dan kualiti audio, sesuai bagi mereka yang inginkan kualiti terbaik tetapi masih mahukan peranti mudah alih. Di samping itu, UE juga memperkenalkan UE BOOM 2 dan UE ROLL 2, edisi terbaru yang berwarna-warni dan ceria.

Selain dari barisan peranti audio yang disebutkan, UE juga memperkenalkan aplikasi baru yang membolehkan anda menggabungkan sehingga 50 UE MEGABOOM / UE BOOM 2.

Aplikasi UE BOOM 2

Aplikasi UE MEGABOOM


Beli Peranti Samsung Dapatkan Diskaun 20% Tiket AirAsia X

Tahun 2017 akan melabuhkan tirai tidak lama lagi, oleh itu Samsung Malaysia kini sedang mengadakan satu program dimana pembeli yang membeli mana-mana telefon pintar terpilih Samsung berpeluang untuk menikmati potongan harga 20% untuk tiket penerbangan AirAsia X.

Tawaran terbaik ini bermula hari ini sehingga 31 Disember 2017, menawarkan diskaun untuk tambang ekonomi dan premium flatbed. Untuk menyertainya, caranya mudah sahaja:

Dalam masa yang sama, Samsung Malaysia juga mengadakan jualan promosi untuk produk seperti televisyen, peti ais, mesin basuh, pendingin hawa, dan soundbar yang menawarkan hadiah menarik untuk dibawa pulang.

Bagi pembelian TV melengkung QLED 75 inci, satu set kesihatan Ogawa bernilai RM13,096 akan diberikan secara percuma. Selain itu, untuk produk yang lain pembeli juga akan menerima hadiah saguhati merupakan botol termal vakum, kit kurungan, atau vakum powerstick yang bernilai RM859 seunit.

Sementara Galaxy Note8 bernilai RM3999 akan disertakan jika anda membeli TV melengkung QLED 65 inci. Manakala, Soundbar Sound+ bernilai RM1,599 boleh dibawa pulang untuk pembelian TV pintar Prmium UHD 55 inci.

Jadi, ini adalah masa yang terbaik untuk anda membelanjakan wang bagi mendapatkan peranti idaman di samping hadiah menarik.

Maklumat lanjut anda boleh layari laman rasmi Samsung Malaysia.


Digi Perkenal Perkongsian Internet Ke Enam Talian Sampingan Dari RM10 Sebulan

Digi nampaknya telah memperkenalkan fungsi terbaru pada pelan pascabayar sedia ada dengan pengumuman Digi Postpaid Internet Sharing + Unlimited Calls untuk pelanggan sedia ada dan juga baru. Dengan hanya penambahan sebanyak RM10 pada bil talian utama, anda berupaya menikmati perkhidmatan perkongsian Internet dengan enam talian sampingan yang lain.

Pengaktifan ini juga turut membolehkan pengguna untuk menikmati panggilan tanpa had dan juga SMS percuma ke semua enam talian sampingan yang ada. Sebagai pemegang akaun utama, anda boleh menggunakan aplikasi MyDigi untuk menentukan kuota Internet yang akan diterima oleh setiap akaun talian sampingan. Sekiranya kuota Internet yang ada tidak mencukupi, anda boleh mengisi semula kuota Internet tersebut pada bila-bila masa melalui tiga pilihan yang disediakan iaitu 500MB untuk RM5, 7GB untuk RM35 atau 12GB untuk RM50.

Sebagai contoh, anda boleh memilih pelan pascabayar Digi yang paling rendah iaitu RM28 sebulan (500MB kuota Internet) dan anda perlu membayar RM10 untuk pengaktifan Perkongsian Internet dan RM10 lagi untuk Panggilan Tanpa Had, sekaligus menjadikan bil bulanan anda sebanyak RM48.

Bagi membolehkan kuota Internet dikongsikan ke enam talian sampingan yang lain, anda boleh melanggan kuota Internet tambahan sebanyak 7GB pada harga RM35. Untuk enam talian sampingan, anda hanya perlu membayar RM10 untuk gajet dengan sokongan kad SIM (untuk Internet sahaja) dan RM38 untuk SIM keluarga (untuk Panggilan Tanpa Had).

Maklumat lanjut, layari laman rasmi https://new.digi.com.my/postpaid/family-plans


Pra-Tempah Intel NUC Skull Canyon Sudah Bermula!

Laman Facebook Intel Malaysia telah memuat naik satu post yang menunjukkan bahawa Intel Skull Canyon Medusa 7000 sudah dibuka untuk pra-tempah pada harga RM 3,599.

Unit CPU kompak ini, ia dilengkapi pemproses Intel Core i7-6770HQ dan juga Intel Iris Pro Graphics, jadi spesifikasinya cukup baik walaupun saiznya kecil.

Selain itu anda juga boleh memilih untuk mendapatkan beberapa komponen lain di dalam pra-tempah ini, antara produk yang ditawarkan adalah LED Monitor 19 inci, Samsung Curved Monitor 24 inci, papan kekunci mekanikal Logitech G310 Atlas Dawn Compact dan banyak lagi.


Rasmi! vivo V9 Berharga RM1,399 – Kamera Depan Sokong AI Face Beauty

Setelah hampir seminggu teka teki mengenai peranti terbaru vivo, hari ini bertempat di Kuala Lumpur Convention Centre, vivo Malaysia telah melancarkan vivo V9 untuk pasaran tempatan berharga RM1,399.

Kepada yang berminat dengan peranti ini, anda boleh membuat pra-tempah bermula hari ini (26 Mac) sehingga 30 Mac 2018 di Lazada, 11Street dan juga Shopee. Dapatkan juga hadiah premium atau sebuah JBL Wireless Speaker sementara stok masih ada.

Korang yang berminat, boleh la beli di sini ↓ ↓ ↓

Selain itu, kaki gamer Garena AOV mesti teruja sangat kerana dengan setiap pembelian vivo V9, anda akan dapat bundle karakter S-Grade Hero, Lauriel. Kempen ini akan bermula dari April sehingga September 2018.
(Dari kiri) Duta jenama vivo Janna Nick, Joyce Chu dan yang terbaru penyanyi serta pelakon Alvin Chong, bersama Mike Xu, CEO vivo Malaysia merasmikan vivo V9 di sidang media baru tadi.
Seiring dengan pelancaran tersebut, vivo juga berbesar hati untuk memperkenalkan duta terbaru mereka selain Janna Nick dan Joyce Chu iaitu Alvin Chong. Lelaki berbangsa Cina ini bukan sahaja seorang penyanyi, malah juga pelakon yang semakin meningkat naik selepas berlakon drama berjudul ‘Suri Hati Mr. Pilot’ dan juga ‘Awak Suka Saya Tak?’ bersama pelakon heroin, Emma Maembong.

Bagi yang belum tahu, vivo V9 menawarkan lensa hadapan beresolusi 24 Megapiksel dengan teknologi terkini, AI Face Beauty. Dengan teknologi baru ini, V9 mampu memberikan pengalaman berswafoto yang lebih sempurna dan semula jadi kepada kaki swafoto.
Baca Juga >> Leaked! Hasil Gambar vivo V9
Bakal menerima kemas kini Android 8.1 pada penghujung Mac 2018, telefon pintar ini juga dilengkapi kamera dengan fungsi HDR yang terkini, yang membolehkan pengguna mengambil gambar berlatar belakang cahaya matahari lebih baik berbanding sebelum ini. Malah, sesetengah HDR pada telefon pintar kelas-atasan di pasaran juga masih berada di takuk lama.

Salah satu ciri menarik yang ada pada V9 adalah AI Game Mode. Mod ini akan diaktifkan sebaik pengguna membuka game, dalam masa sama akan menyekat sebarang mesej dan panggilan yang masuk. Ia bermakna pengguna masih menerima panggilan dan mesej, tetapi diletakkan sebagai notifikasi latar belakang.
Baca Juga >> Leaked! vivo V9 vs iPhone X
↓↓↓ Hands-on Eksklusif! vivo V9


OPPO Kini Melesenkan Teknologi VOOC Flash Charge

OPPO mengumumkan bahawa mereka secara rasminya telah melesenkan teknologi VOOC Flash Charge (termasuk SuperVOOC Flash Charge). Pengumuman itu dibuat pada acara Hari Terbuka Super VOOC Flash OPPO yang berlangsung di Shanghai, baru-baru ini.

Dengan melesenkan teknologi ini, OPPO akan berusaha memacu pembangunan industri pengisian dan berdedikasi untuk memperluaskan lagi kelebihan VOOC Flash Charge bagi menyediakan pengalaman pengecasan pantas yang unggul buat semua pengguna.

OPPO juga melesenkan VOOC kepada rakan industrinya secara adil tanpa diskriminasi. Mereka kini telah membenarkan enam pengeluar rakan kongsi untuk menghasilkan dan menjual cip serta aksesori yang menyokong VOOC Flash Charge.

Pada masa sama, mereka juga merancang mengembangkan lesen supaya rakan industrinya dapat mengembangkan lebih banyak produk sekligus memberikan perkhidmatan yang lebih baik kepada pengguna.

SuperVOOC mewakili inovasi utama dalam kedua-dua perisian dan teknologi perkakasan. Malah, OPPO dilihat bannyak menghabiskan R & D bagi membangunkan teras teknologi ini. Super VOOC Flash Charge telah menyaksikan peningkatan berterusan sejak MWC 2016 dan ia berpuncak dengan Find X dan R17 Pro –  boleh mengecas penuh dalam hanya 35 minit!

Flash VOOC Charge juga telah disahkan oleh pihak berkuasa keselamatan antarabangsa – di mana teknologi ini juga mendapat pensijilan TÜV Rheinland Gernany dengan 1,000 ujian percubaan, 600 ujian cepat dan ujian plug 10,000 panas pada terminal pengecasan.

______________________________________________________________________

Artikel Berkaitan :


Duta Baharu OPPO F7, Siapa Dia?

Dengan ketibaan “Selfie Expert” terbaru OPPO F7, OPPO Malaysia dengan bangganya sekali lagi mengumumkan duta baharu mereka bagi model terkini F7. Menerusi teaser yang dimuat naik di laman FB OPPO, duta jelita ini mempunyai vokal melodi yang unik. Jadi dapat teka siapa duta jelita ini?

Sementara tunggu perasmiannya, mari kita sertai dahulu pertandingan dari OPPO! O-fans yang ingin mengetahui siapa superstar F7 baharu ini, boleh tinggalkan jawapan mereka di FB OPPO. Dua pemenang bertuah akan mendapat Smartband yang bernilai RM199.


WISE Qatar Foundation Mengumumkan E-Buku Khas

Pendidikan Terganggu, Pendidikan Dibayangkan Semula – Respons daripada barisan hadapan pendidikan semasa pandemik COVID-19 dan seterusnya

DOHA, Qatar, 22 September 2020 /PRNewswire/ — WISE, badan pemikir pendidikan global Qatar Foundation, bekerjasama dengan Salzburg Global Seminar dan Diplomatic Courier, dengan sukacitanya mengumumkan pelancaran rasmi E-Buku khas bertajuk: Pendidikan Terganggu, Pendidikan Dibayangkan Semula – Respons dari baris hadapan pendidikan semasa pandemik COVID-19 dan seterusnya.

E-Buku edisi khas tersebut dihasilkan dalam masa nyata, kerana WISE, bekerjasama dengan Salzburg Global Seminar, menjemput para pemegang taruh utama dan pemimpin pendidikan dari lebih 98 buah negara dalam siri tiga bahagian persidangan global yang bertujuan untuk menyatukan komuniti pendidikan global. Hasilnya adalah catatan sejarah kontemporari tentang bagaimana sekolah, Pertubuhan Bukan Kerajaan (NGO), pemerintah dan organisasi antarabangsa bertindak balas terhadap penutupan sekolah semasa krisis dan bagaimana mereka berusaha menggunakan krisis ini sebagai batu loncatan untuk membayangkan semula – dan bahkan mengubah – pendidikan dalam komuniti dan negara mereka.

E-Buku tersebut menawarkan peluang kepada khalayak global untuk memahami apa yang terjadi, bahkan ia juga menawarkan tempat berkembangnya idea daripada para pemikir pendidikan teratas di dunia.

“Harapan kami semoga penerbitan ini menyediakan komuniti pendidikan dengan satu titik rujukan dari krisis, yang bakal mengembangkan penyelidikan, dasar dan inovasi masa hadapan,”  kata Dr. Asmaa Al-Fadala, editor penerbitan dan Pengarah Penyelidikan dan Pembangunan Kandungan di WISE.

Para penyumbang terdiri daripada:

Untuk memuat turun buku Edisi Digital, sila klik di sini.

E-mel media@wise.org.qa untuk menerima lebih banyak maklumat atau meminta pakar untuk penampilan media.

WISE juga mengadakan sesi maya semasa Global Goals Week, pada 29 September jam 3:30 PM (GMT+3) untuk melancarkan e-buku tersebut. Enam daripada pengarang e-buku akan membincangkan masa depan pendidikan dalam dunia pasca-COVID-19 semasa sesi panel ini.

Anda boleh mendaftar ke sesi tersebut di sini.

Tentang WISE: WISE adalah platform antarabangsa pelbagai sektor untuk mengetengahkan pemikiran kreatif, perbahasan dan tindakan yang bermatlamat. WISE telah menjadikan dirinya sebagai rujukan global dalam pendekatan baharu dalam pendidikan. Melalui Sidang Kemuncak dwitahunan dan pelbagai program yang sedang berlangsung, WISE mempromosikan inovasi dan membina masa depan pendidikan melalui kerjasama.

Foto – https://ering.com.my/wp-content/uploads/2020/09/wise-qatar-foundation-mengumumkan-e-buku-khas-1.jpgLogo – https://ering.com.my/wp-content/uploads/2020/09/wise-qatar-foundation-mengumumkan-e-buku-khas.jpg

Hubungan Media:

Lina Lahlou media@wise.org.qa

Keywords: Books Computer/Electronics Education Entertainment Health Care/Hospital Infectious Disease Control Multimedia/Online/Internet Publishing/Information Service Retail New products/services

Source: PRNEWSWIRE


Spesifikasi Bocor Samsung Galaxy S8

Evan Blass, salah satu “leaker” teknologi terkenal telah memuat naik sekeping gambar menunjukkan spesifikasi Samsung Galaxy S8 yang akan dilancarkan tidak lama lagi.

Senarai spesifikasi ini nampaknya cukup selari dengan kebanyakan khabar angin yang telah kita lihat. Spesifikasi ini termasuk skrin 6.2 inci Super AMOLED Quad HD, ruang storan 64GB, 4GB RAM, kamera belakang 12MP dual pixel, kamera hadapan 8MP dan pengimbas iris.

Spesifikasi yang dibocorkan Evan Blass juga menunjukkan Galaxy S8 mempunyai pensijilan IP68 bagi rintangan habuk dan air berserta ciri khas Samsung Knox bagi keselamatan perisian, Samsung Pay dan teknologi pengecasan tanpa wayar.


Sorted

Anda sibuk? Perlukan bantuan untuk melakukan peringatan, jadual tugas dan pelbagai lagi? Dapatkan Sorted yang pasti akan dapat membantu anda menyelesaikan kekusutan tersebut. Melalui aplikasi yang mempunyai antaramuka yang simple dan mudah digunakan ini anda dapat melakukan peringatan dengan pantas, jadi tidak ada lagi alasan terlupa dan terlepas tugas-tugas penting. Selain itu anda juga boleh menetapkan jadual tugas anda melalui kalendar, dengan ini anda dapat merancang tugasan anda pada masa hadapan dengan senang.

Sekiranya anda mempunyai MacBook. Apple Watch atau peranti Apple yang lain, peringatan tersebut boleh dengan lebih mudah kerana semua data tersebut disimpan di dalam iCloud dan dihantar ke semua peranti Apple anda.

Muat Turun


Smart Palm Menawarkan Sambungan WiFi Dan Stesen Mengecas Percuma Di Dubai

Dengan rekaan mirip seperti pokok palma, Smart Palm sebenarnya bukanlah sekadar tempat berehat semata-mata kerana ia sebenarnya menawarkan pelbagai ciri-ciri berteknologi tinggi yang mampu membuatkan anda kagum dan berminat untuk merasai sendiri pengalaman menggunakan segala fungsi yang ditawarkannya.

Untuk pengetahuan anda, Smart Palm merupakan sebuah tempat berehat atau kiosk yang menawarkan enam ciri-ciri utama iaitu sambungan hotspot WiFi, ciri keselamatan dengan sokongan kamera CCTV 360 darjah yang dilengkapi butang kecemasan, dikuasakan dengan panel solar, skrin maklumat komuniti dengan sokongan skrin sentuh, paparan skrin untuk notis awam atau iklan komersial, dan juga menawarkan stesen untuk pengecasan bateri peranti mudah alih yang sangat pantas.

Apa yang menariknya, perkhidmatan yang disediakan oleh Smart Palm ini boleh diakses oleh orang awam dan ianya ditawarkan secara percuma. Sungguhpun begitu, Dubai menjadi satu-satunya negara yang menawarkan Smart Palm dan setakat ini terdapat lebih daripada 50 poin Smart Palm di sepanjang persisiran pantai yang menjadi tumpuan pelancong.

Sumber: Mashable


Nokia Mungkin Kembali Dengan Dua Peranti Android Berspesifikasi Hebat

Nokia merupakan lagenda di dalam dunia telefon bimbit, namun entah di mana silapnya, mereka tewas di dalam persaingan dunia smartphone. Ada yang menyalahkan pilihan sistem operasi, kerana mereka rasakan Nokia pasti akan kekal teguh sekiranya mereka menghasilkan peranti Android.

Impian anda semua mungkin akan menjadi nyata tidak lama lagi, Nokia dikhabarkan telah merangka rancangan untuk kembali ke dalam persaingan dunia smartphone. Untuk memulih dan mengembalikan nama mereka, Nokia mungkin akan menghasilkan peranti Android berspesifikasi tinggi yang boleh dikelaskan sebagai flagship.

Menurut sumber, model tersebut akan hadir dalam dua variasi, 5.2 inci dan 5.5 inci. Spesifikasi flagship seperti IP68, skrin OLED dengan resolusi 2K juga termasuk di dalam perancangan untuk smartphone tersebut. Ketika ini Nokia sedang giat membangunkan prototaip model tersebut dan tidak dapat dipastikan bilakah kita akan mendapatkan pengumuman rasmi dari Nokia.


Xiaomi Malaysia Perkenal Mi LED Smart Bulb, Mi Home Security Camera 360° 1080p & Mi Smart Sensor Set – Harga Bermula RM99

Seiring pelancaran Redmi Note 7 dan Redmi 7 semalam, Xiaomi turut memperkenalkan
beberapa peranti di bawah penawaran ekosistem pintar mereka iaitu Mi LED Smart Bulb, Mi Home Security Camera 360° & Mi Smart Sensor Set.

Mi LED Smart Bulb mempunyai 16 juta warna yang menakjubkan bersama suhu dan kecerahan warna yang boleh dilaras – pengguna dapat mengawal lampu dari jauh dengan kawalan automatik menerusi aplikasi Mi Home

Mi Home Security Camera 360° merupakan kamera sekuriti pintar dilengkapi sokongan panggilan dua hala, pengesanan gerakan pintar dan pengguna boleh menerima notifikasi dari jauh apabila mendapati sebarang gerakan. Mempunyai penangkapan video 1080p, kamera ini boleh merakam dan memain semula sebarang momen dalam grafik berkualiti tinggi.

Mi Smart Sensor Set merupakan peranti yang membolehkan anda mengawal sejumlah aktiviti di rumah dengan kawalan automatik menerusi aplikasi Mi Home – membolehkan pengguna menerima notifikasi keselamatan dari jauh apabila gerakan dikesan ketika berada di luar rumah.

Bagi yang berminat, ketiga-tiga peranti ini boleh didapati melalui Mi stores berdekatan. Maklumat lanjut layari, Mi Malaysia.


CES 2017: Monitor Dell Dengan Resolusi 8K

Paparan iMac Retina dengan resolusi 5K adalah spesifikasi yang terbaik ada di pasaran ketika ini, sehinggalah Dell mengumumkan monitor terbaru mereka pada acara CES di Las Vegas.

Dell memperkenalkan UltraSharp 32 Ultra HD 8K monitor yang menawarkan 33.2 juta piksel di dalam skrin 32 inci dengan kepadatan purata piksel 280 ppi. Menurut Dell, dengan spesifikasi resolusi, kadar refresh 60Hz dan liputan 100% dimensi warna Adobe RGB dan sRGB, monitor ini sebenarnya lebih sesuai digunakan secara profesional di dalam industri komersial, pengimejan, perubatan dan juga penyelidikan. Kos pembuatan dan penjualan monitor ini juga bakal menjadi penghalang yang besar bagi pengguna biasa.

Monitor ini bakal dihasilkan sekitar suku kedua tahun 2017 dan dijual pada harga USD 5,000 (RM 22, 375).


Komputer Riba Moden Serba Ultra Tipis & Ringan – Acer Swift 7 & Spin 3 Kini Rasmi!

Seiring dengan perasmian barisan produk Predator, Acer Malaysia juga tidak ketinggalan memperkenalkan komputer riba baharu dengan peningkatan teknologi iaitu Acer Swift 7 (2019) dan Acer Spin 3.

Direka untuk professional yang aktif bergerak, Acer Swift 7 mempunyai rekaan moden dan kemas di mana beratnya hanya 890g menjadikan peranti ini lebih kecil berbanding komputer riba biasa yang bersaiz 14 inci.

Swift 7 dikuasakan dengan pemproses Intel® Core™ generasi ke-8, bersama RAM 8GB dan PCIe NVMe SSD, ia hadir bersama dua USB Type-C Gen 2 yang berupaya menyokong sehingga 10Gbps dan Gigabit Wi-Fi 2×2 MU-MIMO.

Skrin 14 inci dengan 92% skrin-ke-kerangka ini membawa paparan yang lebih luas kepada pengguna, ini kerana bezel yang nipis iaitu 4.27mm di tepi kerangka dan 4.35mm di atas. Ciri-ciri menarik termasuk kamera tekan-terbuka yang tersembunyi di atas papan kekunci, daya tahan penggunaan bateri sehingga 12 jam, serta pengimbas cap jari untuk fungsi keselamatan.

Acer Swift 7 hadir dalam 2 pilihan iaitu Intel® Core™ i5 dan i7, masing-masing dijual pada harga RM5,999 dan RM7,599. Anda boleh dapatkan di stor dalam talian rasmi Acer dan penjual sah Acer di seluruh negara.

Sempena Jerayawara Predator yang berlangsung 26 ~ 30 Jun 2019, pelanggan dapat menikmati potongan sehingga RM500 dan hadiah tambahan apabila membeli peranti terpilih. Bagi mereka yang tidak berkesempatan hadir, tawaran promosi istimewa untuk pembelian Acer Swift 7 bakal dilanjutkan oleh rakan niaga yang lain.

Selain Swift 7 (2019), Acer juga memperkenalkan Spin 3 serba baharu yang mempunyai ciri boleh laras 360 darjah bersama paparan skrin IPS 14 inci dan 178 darjah sudut pandangan, membolehkan anda berkongsi maklumat dan kegembiraan kepada kawan, keluarga dan rakan sekerja.

Acer Spin 3 dikuasakan oleh Intel® Core™ i3 Generasi ke-8, RAM 4GB dengan satu slot yang boleh dinaiktaraf dan 4GB PCIe SSD. Ciri menarik yang lain termasuk bezel skrin yang nipis bersaiz 9.6mm dengan berat 1.7kg, Active Stylus yang diiktiraf oleh Microsoft dengan Pen Protocol Microsoft bersepadu, stylus dock yang memastikan ia terus mengecas dan selamat daripada hilang dan daya ketahanan bateri sehingga 12 jam.

Komputer riba ini ditawarkan pada harga RM2,499 dan boleh dibeli menerusi stor atas talian rasmi Acer dan penjual sah Acer di seluruh negara.


LMRKTS Umum Paul Walker sebagai Pengerusi

NEW YORK, 11 Mei 2020 /PRNewswire/ — LMRKTS LLC (“LMRKTS”), penyedia pengoptimuman yang terkemuka dalam industri perkhidmatan kewangan dan syarikat Motive Partners, hari ini mengumumkan bahawa En. Paul Walker dilantik sebagai Pengerusi Lembaga Pengarah LMRKTS. En. Walker menggantikan Dr. Stephen C. Daffron yang terus berkhidmat sebagai pengarah dalam Lembaga Pengarah LMRKTS.

En. Walker berkhidmat selama 16 tahun di Goldman Sachs, yang mana baru-baru ini beliau berkhidmat sebagai Ketua Bersama Teknologi dan ahli Jawatankuasa Perkongsian firma berkenaan. Paul juga memegang jawatan kepimpinan dalam Prime Brokerage dan organisasi Strats, memimpin pasukan Core Strats Goldman dari tahun 2002 hingga tahun 2011. Hari ini, En. Walker merupakan Rakan Kongsi Industri di Motive Partners, platform pelaburan pakar-sektor dan pelabur dalam LMRKTS. Beliau memberi khidmat nasihat kepada pelabur dan syarikat yang mengalami pertumbuhan tinggi dalam bidang teknologi dan kecerdasan buatan. En. Walker menyertai Lembaga Pengarah LMRKTS pada tahun 2019 dan mempunyai pengalaman lembaga dalam perniagaan perisian peringkat pertumbuhan dan organisasi lebih besar yang lain, seperti Depository Trust and Clearing Corporation.

“Saya teruja untuk menjadi Pengerusi Lembaga Pengarah LMRKTS dan untuk membantu syarikat agar terus berkembang tatkala ia membawa teknik-teknik pengoptimuman bertaraf dunianya kepada lebih banyak bahagian dalam pasaran modal,” kata En. Walker. “Dalam sebuah perniagaan serumit dan terhubung seperti pasaran modal, analitik bebas termaju LMRKTS dapat membantu semua peserta menambah baik pengurusan risiko, modal dan kecairan mereka.”

Dr. Daffron menyertai Lembaga Pengarah LMRKTS pada tahun 2017 yang mana beliau dilantik sebagai Pengerusi sehingga tahun 2020.

Latar Belakang LMRKTS

LMRKTS ialah penyedia pengoptimuman yang terkemuka dalam industri perkhidmatan kewangan. Menggabungkan matematik lanjutan dengan pendekatan dipacu teknologi, syarikat ini menyediakan penyelesaian generasi seterusnya yang membantu pelanggan mengurus dan mengurangkan risiko serta kos modal mereka dengan lebih cekap. Motive Partners, IFC World Bank Group, Deutsche Börse Group dan Dr. Lawrence Summers, bekas Setiausaha Perbendaharaan Amerika Syarikat dan Ketua Ekonomi World Bank, telah melabur dalam LMRKTS, selain daripada veteran dan ahli teknologi Wall Street yang lain. Untuk mengetahui lebih lanjut, sila kunjungi: https://www.lmrkts.com.

Untuk pertanyaan media, sila hubungi press@lmrkts.com, +1-917-267-5931

Keywords:  Banking/Financial Service Computer/Electronics Personnel announcements Financial Technology

Source: PRNEWSWIRE


BLU Vivo X Dilancarkan Dengan Paparan 18:9 Dan Empat Kamera

BLU telah mengumumkan keberadaan peranti terbaru mereka ke pasaran global dengan memperkenalkan Vivo X. Pertama kali dalam barisan pengeluaran jenama BLU, ia didatangkan dengan paparan nisbah 18:9 bersaiz 6-inci beresolusi 1440 x 720p Corning Gorilla Glass 3. Ini sekaligus menjadikan nisbah skrin-ke-kerangka mencecah 80 peratus.

Satu lagi kelainan dalam model ini berbanding model yang terdahulu, ia lengkap dengan empat kamera. Sistem dwi kamera di belakang menempatkan 13 MP + 5 MP, sementara dwi kamera untuk swafoto pula dibekalkan sensor 20 MP + 8 MP dengan lensa sudut lebar 120 darjah. Kedua-duanya dibantu oleh aperture sebesar f/2.0.

Peranti ini dijana menerusi cip pemproses MediaTek Helio P25 Octa-core 2.6GHz yang digandingkan bersama RAM sebesar 4GB dan storan seluas 64GB dengan sokongan kad microSD.

Untuk melengkapkan spesifikasi, terdapat pengimbas cap jari di permukaan belakang peranti selain bateri berkapasiti 4,010mAh menyokong pengecasan pantas 10W. Sistem operasi menjana Android 7.0 Nougat disamping slot dwi-SIM di bahagian sisi kerangka.

BLU Vivo X mula dipasarkan di pasaran negara asal mereka, Amerika Syarikat pada harga $250 (kira-kira RM979) dalam pilihan warna hitam.

Bagi yang belum pernah mendengar jenama ini, BLU telah melancarkan beberapa model peranti mereka ke pasaran Malaysia pada bulan April tahun lalu.

Sumber


Neffos Nak Lancarkan Peranti Dengan Skrin 18:9, Snapdragon 835?

Neffos yang bernaung di bawah jenama TP-Link berkemungkinan akan melancarkan sebuah telefon pintar serba baharu menggunakan skrin dengan nisbah 18:9. Bukan itu sahaja, peranti ini juga bakal menerima konfigurasi dwi-kamera dan pemproses Snapdragon 835.

Ada sumber yang mengatakan kamera yang dibekalkan menggunakan sensor 16 Megapiksel dan 20 Megapiksel termasuk 2x zum optikal. Sementara kamera di sebelah depan Neffos menggunakan sensor 16 Megapiksel secara tunggal.

Telefon yang belum diberi nama ini turut dilengkapi dengan RAM sebesar 6GB serta sistem operasi Android 8.0 Oreo.

Jika sebelum ini Neffos terkenal menampilkan telefon pada kategori pertengahan dan ke bawah, dengan adanya model ini sedikit sebanyak dapat memberi kesan kepada jenama-jenama lain di luar sana.

Bagaimanapun buat masa ini, pihak Neffos yang berpengkalan di China masih belum mengeluarkan kata putus bilakah ia akan diperkenalkan.


[Khabar Angin] Huawei Mate 20 Pro Akan Menggunakan Skrin Melengkung OLED?!

Sebelum itu ada berita tertiris dari pihak Huawei bahawa peranti gaming bakal diperkenalkan pada hujung tahun ini, terkini bocor pula siri Mate 20, satu peranti flagship yang dinanti-nantikan setelah Mate 10/Mate 10 Pro mencapai jualan yang tak disangka oleh peminatnya.

Menurut khabar angin, Mate 20 akan menggunakan paparan skrin lengkung OLED sepertimana yang digunakan pada Mate 10 Porsche Design. Bagi pengetahuan anda, siri sebelumnya iaitu Mate 10 menggunakan paparan skrin LCD dan Mate 10 Pro pula skrin AMOLED.

Baca Juga: Potongan Harga Sehingga RM400 – Huawei Mate 10 Pro Kini Berharga RM2,699

Tambahan lagi, teknologi In-Display Fingerprint dikhabarkan juga akan hadir bersama kali ini. Ada juga khabar angin mengatakan Mate 20 Pro akan hadir dengan gabungan lima kamera, dua pada kamera hadapan dan tiga pada panel belakang.

Apa-apa pun sampai sekarang masih tiada sebarang berita lanjut lagi, jadi tunggu je pihak Huawei bagi kejutan besar ya~

[Sumber]


Sistem LANEXO™ Baharu Merck Tingkatkan Produktiviti Saintis dalam Makmal

–  Penyelesaian informatik makmal digital pertama dipasarkan dengan label RFID untuk akses pantas kepada data reagen

–  Meningkatkan pengurusan inventori; memudahkan pematuhan kawal selia; meminimumkan sisa reagen

–  Mengurangkan masa terhadap tugasan yang cenderung membuat kesilapan dan berulang

DARMSTADT, Jerman, 3 Mac 2020 /PRNewswire/ — Merck, sebuah syarikat sains dan teknologi yang terkemuka, hari ini melancarkan Sistem Inventori, Keselamatan dan Pengurusan Pematuhan Makmal LANEXO™, penyelesaian informatik makmal digital baharu yang direka untuk mengurangkan1 masa dalam makmal secara drastik dan meningkatkan kualiti serta kebolehkesanan data.

“Hari ini, 85 peratus daripada makmal menggunakan kertas atau Excel bagi mengurus data guna habis manakala 25 peratus masa diperuntukkan bagi mengurus data ini — menjauhkan saintis dari kajian di makmal,” kata Jean-Charles Wirth, ketua Penyelesaian Gunaan, Life Science di Merck. “Kecekapan makmal adalah kritikal memandangkan ia memberi lebih banyak masa kepada saintis untuk menumpu pada kerja-kerja penyelidikan dan analitik mereka dan sedikit masa pada tugasan pentadbiran, yang akhirnya menjurus kepada pembangunan ubatan yang lebih pantas. Sistem LANEXO™ kami — dengan ciri-ciri pertama dibawa ke pasaran – menekankan komitmen Merck untuk memajukan dan mengkomersialkan informatik makmal.”

Informatik makmal merupakan aplikasi data menggunakan platform perisian, alatan pengurusan data dan peralatan yang membolehkan data saintifik diperoleh dan ditafsirkan untuk kegunaan segera dan kemudiannya disimpan untuk tujuan penyelidikan dan pembangunan akan datang. Pasaran informatik makmal, yang menyumbang sebanyak $2.4 bilion pada tahun 2018, dijangka mencecah $5.45 bilion menjelang tahun 2027, menurut laporan tinjauan pasaran global Research and Markets.

Merck merupakan yang pertama menawarkan label pengenalan frekuensi-radio (RFID) yang mendaftar tarikh buka dan menghitung tarikh luput secara automatik. Melalui perolehan data digital ini, Sistem LANEXO™ mendokumentasikan dengan pantas data reagen makmal pada waktu sebenar. Inventori didigitalkan, pengawasan tamat tempoh dan penyimpanan mengurangkan kesalahan manusia dan risiko keselamatan serta meningkatkan keandalan dan kebolehkesanan dokumentasi pematuhan. Akhirnya, setiap reagen, termasuk persediaan dalaman, boleh dipadankan serta merta dengan laporan audit penuh. Dalam aliran kerja eksperimen, sistem ini membolehkan semakan identiti reagen yang mudah dan memberi isyarat automatik, membantu saintis untuk mengelakkan penggunaan reagen yang telah tamat tempoh dan meminimumkan ralat eksperimen.

Sistem LANEXO™ berasaskan awan ini boleh disediakan dengan mudah dan disepadukan dengan pantas ke dalam aliran kerja makmal sedia ada. Ia termasuk aplikasi mudah alih (Android) dan web serta direka untuk digunakan dalam makmal analitikal dan penyelidikan yang sangat dikawal selia dalam pasaran farmaseutikal, jaminan kualiti / kawalan kualiti serta pengujian perindustrian.

Tahun lalu, Merck melancarkan Milli-Q® Connect, portal perkhidmatan berasaskan awan untuk sistem penulenan airnya dan juga memperoleh BSSN Software, sebuah syarikat informatik makmal yang menjadikan data lebih mudah diakses untuk kemudahan penyepaduan, kolaborasi, analisis dan pengarkiban jangka panjang.

Merck memperkenalkan Sistem LANEXO™ semasa satu sidang media di Persidangan & Ekspo Pittcon 2020 di Chicago, Illinois, AS. Sistem ini merupakan satu peluasan portfolio Merck dengan penyelesaian produktiviti makmal digital. Untuk maklumat lanjut, kunjungi www.SigmaAldrich.com/Lanexo.

Semua siaran berita Merck diedarkan melalui e-mel pada masa yang sama turut tersedia di laman sesawang Merck. Sila ke www.merckgroup.com/subscribe untuk mendaftar secara dalam talian, menukar pilihan anda atau menghentikan perkhidmatan ini.

Latar Belakang MerckMerck, sebuah syarikat sains dan teknologi yang terkemuka, beroperasi merentas segmen penjagaan kesihatan, sains hayat dan bahan prestasi. Sekitar 56,000 kakitangan bekerja untuk membawa perubahan positif kepada berjuta-juta kehidupan individu saban hari dengan mencipta cara yang lebih menyeronokkan dan mampan untuk menjalani kehidupan. Bermula dengan memajukan teknologi penyuntingan gen dan menemui cara-cara unik bagi merawat penyakit yang paling mencabar hinggalah kepada mendayakan kecerdasan peranti, Merck terdapat di mana-mana sahaja. Pada tahun 2018, Merck menjana jualan sebanyak €14.8 bilion di 66 buah negara.

Penerokaan saintifik dan keusahawanan bertanggungjawab menjadi kunci kepada kemajuan teknologi dan saintifik Merck. Dengan cara inilah Merck berkembang maju sejak ditubuhkan pada tahun 1668. Keluarga pengasas kekal sebagai pemilik majoriti syarikat senaraian awam ini. Merck memegang hak global untuk nama dan jenama “Merck”. Satu-satunya pengecualian ialah Amerika Syarikat dan Kanada, yang mana sektor-sektor perniagaan beroperasi sebagai EMD Serono dalam bidang penjagaan kesihatan, MilliporeSigma dalam sains hayat dan EMD Performance Materials.

1 Merck menganggarkan Sistem LANEXO™ menyediakan 97 peratus penjimatan masa pada pengurusan inventori dan 92 peratus penjimatan masa dalam menyediakan eksperimen dan dokumentasi.

Foto – https://ering.com.my/wp-content/uploads/2020/03/sistem-lanexo-baharu-merck-tingkatkan-produktiviti-saintis-dalam-makmal.jpg

Keywords:  Computer/Electronics Health Care/Hospital Medical/Pharmaceuticals Pharmaceuticals New products/services STEM (Science，Technology，Engineering，Mathematics)

Source: PRNEWSWIRE


LMRKTS membantu bank-bank merapatkan jurang penggunaan SA-CCR

NEW YORK dan LONDON, 18 Januari 2021 /PRNewswire/ — LMRKTS, penyedia pengoptimuman dan pemampatan terkemuka dalam industri, mengumumkan penyempurnaan kitaran pengoptimuman ketiganya untuk pelanggan yang mengira keperluan modal mereka menggunakan Jawatankuasa Basel pada Pendekatan Terpiawai Penyeliaan Perbankan untuk mengukur Risiko Kredit Pihak Lawan (SA-CCR).

Bank menghadapi cabaran baharu dalam pengurusan pendedahan pihak lawan pasca perdagangan apabila SA-CCR dilaksanakan di seluruh dunia. Sebagai tambahan kepada pengurusan kerumitan set jaring baharu dan metodologi baharu, pihak bank mesti terus mengoptimumkan dan mengurangkan perbelanjaan dengan pihak lawan yang masih menggunakan Kaedah Pendedahan Semasa (CEM). Peralihan berfasa merisikokan percabangan rangkaian pengoptimuman dan mencipta penampan tambahan untuk pengurusan sumber perbendaharaan bank dan pasukan XVA.

Sejak bulan Jun 2020, penyelesaian LMRKTS telah membolehkan pelanggan untuk mengoptimumkan terhadap rangkaian gabungan kedua-dua kumpulan CEM dan SA-CCR dalam satu kitaran. “Pendekatan inovatif kami untuk mengurus kedua-dua metodologi secara holistik bukan sahaja akan membolehkan rangkaian tetap kukuh tetapi juga berkembang sebagai kawasan tambahan yang dipindahkan kepada kerangka kerja SA-CCR,” kata Andrea Ianniello, Presiden dan Ketua Pegawai Komersial LMRKTS. “Perkhidmatan dwi objektif ini merupakan contoh yang paling terkini bagi LMRKTS yang secara proaktif membantu rangkaian kami menyesuaikan diri dengan perubahan landskap kawal selia.”

LMRKTS ialah penyedia pengoptimuman dan pemampatan terkemuka yang menggunakan pengoptimuman matematik untuk membantu institusi kewangan menguruskan risiko dan kos modal kawal selia. LMRKTS menyumbang kepada kestabilan sistem kewangan dengan mengurangkan modal, kunci kira-kira dan kos operasi untuk pelanggannya. Sejak pelancaran perkhidmatan komersial pertamanya untuk mengurangkan pendedahan risiko dan leveraj dalam mata wang G10, LMRKTS telah dilaksanakan untuk menghapuskan trillion dolar tanggungan antara beberapa institusi kewangan terbesar di dunia. LMRKTS telah diasaskan oleh bekas pedagang dan ahli teknologi yang melihat ketidakcekapan dalam pengurusan risiko jangka pendek dan telah menerima pelaburan daripada Bank Dunia dan Rakan Kongsi Motif.

Pautan berkaitan:

Logo – https://ering.com.my/wp-content/uploads/2021/01/lmrkts-membantu-bank-bank-merapatkan-jurang-penggunaan-sa-ccr.jpg

Keywords: Banking/Financial Service Computer/Electronics New products/services Financial Technology

Source: PRNEWSWIRE


Doo Prime Terima Kelulusan Suruhanjaya Perkhidmatan Kewangan Vanuatu (VFSC)

PORT VILA, Vanuatu, 21 April 2020 /PRNewswire/ — Doo Prime Vanuatu Limited telah mendapat kebenaran kawal selia Suruhanjaya Perkhidmatan Kewangan Vanuatu (VFSC) dengan nombor peraturan: 700238. Di bawah pengawasan oleh VFSC, insurans liabiliti profesional tambahan sehingga US$ 500,000 dibeli agar pelanggan dapat melindungi aset mereka daripada disalahgunakan atau dicuri ekoran kurangnya tanggungjawab profesional, bagi menjamin keselamatan dana pelabur.

Dengan dasar industri kewangan global yang semakin ketat serta pengisytiharan peraturan EU baharu yang dikenakan pada masa kini, banyak broker berskala besar tradisional telah memberi tumpuan mereka pada pengawasan luar pesisir bagi menjamin keselamatan. Leveraj dan kefleksibelan perdagangan tinggi yang dibawakan oleh pengawasan luar pesisir merupakan keperluan praktikal untuk pedagang dan juga broker. Di samping itu, pusat kewangan luar pesisir turut meningkatkan pengawasan undang-undang wilayah yang ketat.

Pemberian lesen VFSC menyumbang kepada keupayaan Doo Holding untuk menyediakan pedagang dengan perkhidmatan kami di kawasan luar pesisir. Ia turut mengukuhkan dan menentukan keupayaan keseluruhan operasi jangka panjang dan stabil Doo Prime kami.

Dari segi operasi pematuhan, selain daripada lesen Suruhanjaya Perkhidmatan Kewangan Vanuatu VFSC yang baru diberikan, Doo Holding juga mempunyai lesen kawal selia berbeza dan kebenaran operasi untuk beberapa pusat kewangan bertaraf dunia seperti UK FCA (jenama penyedia kecairan Doo Clearing) dan HK MSO.

Doo Prime ialah subsidiari milik penuh Doo Holding Group dan mempunyai pejabat-pejabat di Hong Kong, London, Taipei, dan Kuala Lumpur. Mendapat pengawasan VFSC kali ini bermaksud Doo Prime telah berusaha untuk memecahkan dan mengatasi halangan pasaran kewangan di samping menyediakan pelanggan dengan persekitaran perdagangan yang lebih fleksibel dan selamat. Selain itu, Doo Prime turut memohon lesen kawal selia di tiga buah negara yang lain.

Seperti biasa, Doo Prime akan mengutamakan keselamatan, profesionalisme, kecekapan dan ketelusan sebagai kriteria utama. Etos utama Doo Prime termasuk menyediakan persekitaran perdagangan yang lebih selamat, lebih mudah dan lebih pantas untuk pelanggan global, di samping membina pembrokeran eksklusif swasta yang terkemuka di dunia.

Untuk lesen kawal selia VFSC, pelabur dan rakan kongsi boleh bertanya mengenai maklumat lesen di: https://www.vfsc.vu/

Laman Sesawang: www.dooprime.com

Foto – https://photos.prnasia.com/prnh/20200420/2780925-1?lang=0

Source: PRNEWSWIRE


OPPO Berkongsi 3 Tip Menarik Untuk OPPO F7

OPPO F7 telah diperkenalkan kepada umum secara rasmi pada 19 April yang lepas. Hadir dengan paparan antaramuka ColorOS 5.0, terdapat beberapa tip menarik yang boleh digunakan pada telefon pintar ini yang dikongsikan oleh OPPO Malaysia.

Ketika bermain permainan mudah-alih, jika terdapat panggilan telefon ia akan dipaparkan pada bahagian atas skrin supaya tidak mengganggu permainan anda. Selain itu, penggguna juga boleh menyekat panggilan dan juga mesej daripada masuk.

Game Acceleration –> Do Not Disturb –> Block Notifications

Paparan antaramuka ColorOS 5.0 telah memberikan pengalaman navigasi pengguna yang lebih baik. Anda boleh menggantikan tiga navigasi biasa yang ada di bahagian bawah skrin dengan cara yang mudah iaitu meleretkan jari ke kiri, tengah, atas atau bawah.

Navigation Keys –> Swipe-up Gesture Navigation –> Back on Both Sides

Telefon pintar ini membolehkan pengguna untuk mengawal paparan skrin ‘rongak’. Walaupun terdapat beberapa aplikasi yang tidak menyokong paparan skrin penuh, anda boleh mematikan skrin ‘rongak’ bagi menjaminkan paparan terbaik semasa menggunakan aplikasi.

Display & Brightness –> App Display in Full-screen –> Notch Area Display Control

Bukan itu sahaja, paparan antaramuka ColorOS 5.0 turut menyediakan alternatif yang lebih baik kepada pengguna, di mana ia secara automatik akan mengasingkan gambar mengikut kategori berbeza seperti tempat, tarikh dan untuk kemudahan anda.


[Tertiris] Adakah Ini Reka Bentuk Sony Xperia XA2 Ultra?!

Baru-baru ini satu lagi peranti terbaru telah tertiris di laman Weibo yang dipercayai model Sony Xperia XA2 Ultra yang akan diperkenalkan di pasaran untuk tahun 2018 nanti. Berdasarkan kepada gambar yang diterima ini, Sony Xperia XA2 Ultra hadir dengan menggunakan kod nama H4233.

Melalui penampilan panel depannya, ia jelas memperlihatkan sokongan dwi kamera dengan LED Flash. Walaupun tampil dengan saiz bezel yang agak nipis pada sisi kerangkanya, Xperia XA2 Ultra ini dilihat masih mengekalkan rekaan ikonik dari Sony dengan sokongan bezel yang tebal pada bahagian atas dan bawah paparan skrin.

Bahagian panel belakang peranti ini pula hanya dilengkapi dengan sokongan satu kamera beserta satu LED Flash. Manakala bahagian bawah lensa telah disediakan dengan sensor pengimbas cap jari pada panel belakang yang masih belum diketahui sama ada diperbuat daripada logam ataupun polikarbonat.


Skor OPPO Reno6 Pro+ Mungkin Terdedah Di GeekBench 4??!

Oppo telah mengumumkan bahawa generasi baru Reno6 siri telefon bimbit akan dikeluarkan pada pukul 8 malam pada 27 Mei.

Sebelum dilancarkan, model telefon bimbit Penm00 ini telah muncul di laman web Benchmark GeekBench dan menyediakan beberapa konfigurasi utama.

Dilaporkan bahawa mesin dilengkapi dengan Qualcomm Snapdragon 870, quad-core 1.80GHz + tiga teras 2.42 GHz + super besar teras 3.19 GHz, Geekbench 5.3.2 diukur Teras tunggal 1010 mata, 3115 mata bagi Multi Core Score yg mna menjalankan sistem Android 11.

Di samping itu, Geekbench 4.4.0 mengukur satu teras 4673 mata, dan teras 12519 mata.

Berkemungkinan, skrin OPPO Reno6 menggunakan 6.55 “2400 * 1080p resolusi OLED skrin, menyokong kadar penyegaran 90Hz, menggunakan reka bentuk permukaan sudut kiri atas, bateri terbina dalam 4500mAh, sokongan Caj cepat 65W, berat 7.6mm / 7.99 mm.

Sejauh manakah kebenaranya perlu kita nantikan ketika ia dilancarkan kelak.


Siri vivo X30 Akhirnya Tiba – Sokong Modem 5G + Cip Exynos 980 + Kamera Utama 64MP

vivo akhirnya muncul dengan dua peranti baharu untuk siri X iaitu vivo X30 dan vivo X30 Pro. Kedua – dua smartphone ini hadir dengan sokongan modem 5G dan merupakan smartphone pertama yang pertama dikuasakan oleh cip pemproses Exynos 980.

vivo X30 dan vivo X30 Pro berkongsi reka bentuk yang sama. Kedua-dua model membawakan paparan berlubang berukuran 2.98 mm pada sudut kanan – menempatkan kamera selfie. Smartphone ini dilitupi dengan binaan kaca pada kedua – dua belah hadapan dan belakang dan didatangkan dalam varian warna yang sama.

Paparan skrin untuk kedua-dua model adalam sebesar 6.44″ Super AMOLED dengan resolusi FHD+ (2400 x 1080). vivo X30 dan vivo X30 Pro membawakan sokongan pengimbas cap jari terbina pada paparan dan pengimbas wajah untuk tujuan keselamatan.

Untuk spesifikasi, vivo X30 dan vivo X30 Pro merupakan smartphone pertama dikuasai oleh Exynos 980 – cip pemproses pertama Samsung dengan modem 5G bersepadu yang dibangunkan bersama dengan Vivo. Prosesor octa-core yang mempunyai teras Cortex-A77 ini dipadukan dengan 8GB RAM dengan pilihan 128GB atau 256GB storan – untuk kedua – dua model.

Modem Exynos 980 membawa sokongan rangkaian SA dan NSA (n41 dan n78 band) dan menawarkan sehingga 2.55Gbps dalam kelajuan muat turun. Selain itu, ia juga menyokong WiFi 2.4GHz, 5GHz & 5.8GHz; Bluetooth 5.0, NFC dan bicu audio.

Untuk bateri pula, vivo X30 dan vivo X30 Pro dibenamkan dengan bateri berkapasiti 4,350mAh (USB Type-C) dengan sokongan pengecasan pantas 33W Flash Charge. Menambah kegirangan, kedua-dua model juga diselitkan dengan cecair penyejukan bagi memastikan suhu peranti sentiasa berada pada tahap terbaik ketika digunakan. vivo X30 dan vivo X30 Pro menggunakan antaramuka FunTouchOS 10 berasaskan Android 9 Pie.

Apa yang membezakan kedua-dua model terletak pada konfigfurasi kamera. vivo X30 membawakan tiga kamera utama – 64MP (f/1.8) + 8MP (Wide Angle, f/2.2) + 32MP (Portrait Lens, f/2.0). Untuk vivo X30 Pro, smartphone ini membawakan sokongan 4 kamera utama dengan gabungan lensa : 64MP (f/1.8) + 8MP (Wide Angle, f/2.2) + 32MP (Portrait Lens, f/2.0) + 13MP (Telephoto, f/3.0). Kanta periscope membolehkan vivo X30 Pro menawarkan sehingga 60x zoom – 3 kali ganda daripada varian standard. Kedua-dua model mempunyai kamera selfie 32MP (f/2.45).


TV Mikro LED 165 inci Boleh Lipat yang Pertama di Dunia – C SEED memperkenalkan M1 yang Mentakrifkan Semula Kemewahan dan Gaya

Mengikuti jejak langkah TV C SEED 201 yang memenangi anugerah, C SEED M1 terbaru kini ditampilkan. Inilah TV LED Mikro 165 inci boleh lipat yang pertama dan merupakan evolusi terbaru dalam teknologi AV mewah

WIENER NEUDORF, Austria, 1 Mac, 2021 /PRNewswire/ — C SEED dengan bangganya mempersembahkan M1 yang revolusioner, melambangkan pakej seni terkini dalam teknologi dan reka bentuk TV: Sebuah tiang berbentuk arca yang muncul secara senyap dari lantai, menyingkap paparan TV LED Mikro 4K 165″ yang gah dengan kerangka berketepatan tinggi yang diperbuat daripada blok padu aloi aluminium bergred pesawat untuk memberikan pengalaman tontonan TV yang ulung.

Teknologi LED Mikro 4K menghasilkan warna terang yang mengagumkan dengan resolusi yang sangat menakjubkan. Reka bentuk permukaan skrin khas memaparkan warna hitam gelap yang sangat penting dan tepat yang belum pernah wujud sebelum ini. Selain daripada HDR Tambahan (Julat Dinamik Tinggi) yang ada, Teknologi Penentukuran Jurang Tersuai (AGC) C SEED menjadikan pinggir antara sisi paparan langsung tidak kelihatan.

“Menentukan aras gaya kontemporari yang kemas, bebas daripada beban visual. Dalam suasana masa kini, skrin TV besar yang dipasang di dinding adalah reka bentuk dalaman moden yang ketinggalan zaman,” kata Rakan Kongsi Pengurusan C SEED, Alexander Swatek. “Oleh itu, C SEED mengorak langkah yang jauh berbeza lalu menampilkan suatu reka bentuk revolusioner.

Pereka Stefan Pani mencipta reka bentuk bingkai yang pintar lagi meyakinkan dengan sistem pembesar suara bersepadu dan berprestasi tinggi yang muncul dari dasar, tersergam dengan gah di atas tapaknya yang cukup elegan. Fungsinya menyusul daripada penampilan ini dengan visual yang koheren, minimalis lagi mewah disertai regangan yang menarik dan elegan.

M1 meneruskan legasi C SEED dengan lancar yang bermula daripada TV C SEED 201 rekaan Porsche Design Studio yang memenangi anugerah.  Dibina berdasarkan pengalaman hampir sedekad dalam mereka bentuk dan menghasilkan TV mewah untuk kegunaan dalaman, luaran dan marin kelas atasan, C SEED sekali lagi memilih reka bentuk, kejuruteraan dan teknologi terbaik tanpa kompromi.

C SEED M1 boleh didapati dalam empat warna yang elegan dan pelbagai pilihan bingkai untuk dipadankan dengan semua citarasa, keperluan ruang dan tetapan.

“M1 menyediakan hiburan unik dengan kualiti yang cemerlang tanpa menjejaskan ciri sebuah bilik – satu penyelesaian yang ideal untuk menggabungkan sistem TV yang besar ke dalam reka bentuk dalaman kontemporari yang luas “, ujar Rakan Kongsi Pengurusan C SEED, Alexander Swatek.

PAUTAN VIDEO: https://youtu.be/fSfNzsY0LSU

KIT MEDIA C SEED M1: https://www.cseed.tv/en/news-press/press.html

Gambar boleh didapati di AP Images (http://www.apimages.com)

Sila hubungi:Lea Sepac Basic, Pengurus PemasaranC SEED ENTERTAINMENT SYSTEMS GMBHM +43 676 704 7999LSB@CSEED.TV

Keywords: Art Computer/Electronics Consumer Electronics Entertainment Television New products/services

Source: PRNEWSWIRE


ZTE Axon 7 Akan Mendapat Android Nougat Awal Tahun Hadapan

ZTE Mobil Jerman telah memuat naik status di Twitter menyatakan bahawa model Axon 7 akan mendapat Android Nougat pada Januari 2017 di Jerman. Walaupun begitu, berita ini menunjukkan bahawa ZTE sudah semakin hampir dan bersedia untuk mengagihkan Android Nougat kepada semua penggunanya.

Walaupun hanya ZTE di Jerman sahaja baru mengumumkan berita tersebut, adalah selamat untuk meneka Android Nougat akan sampai ke pengguna di negara-negara lain dalam jangka masa yang lebih kurang sama sekurang-kurangnya pada suku tahun pertama.


Reviu Eksklusif: Berbaloi Ke Nak Beli realme 6?? Try La Baca!!!

Baru sahaja realme 6i dilancarkan di pasaran tempata, dan kini realme lancar lagi satu model iaitu realme 6. Memang boleh rambang mata kalau korang nak pilih. Tapi korang rasa berbaloi ker nak beli peranti ini? Korang baca la sendiri!

Kalau korang tengok rekaan pada panel belakang sangat cantik khususnya pada warna yang ditampilkan. Bukan hanya memperlihatkan satu warna sahaja, tetapi ia menggunakaan rekaan gradient warna daripada warna yang pekat sehingga cerah. Ia memberikan sentuhan berbeza pada peranti ini. Tampil dengan 2 varian warna iaitu Comet Blue dan Comet White.

Seperti rekaan tipikal telefon yang lain, kamera peranti ini disusun secara mengegak pada panel belakang. Pada skrin depan pula ditampilkan dengan skrin berlubang di bahagian bucu.

Tapi sedikit rasa kurang senang, ketebalan kamera pada panel belakang membuatkan peranti ini tidak setabil apabila ia diletakkan di permukaan rata.

Mesti tak puas kan nak tengok?? Nah tengok laa sendiri!!!

Kalau korang nak tahu, skrin realme 6 ini tampil dengan 6.5” Full HD+ (2340 × 1080). Yang pasti, ia dihadirkan dengan  IPS LCD dan tampil dengan sokongan kadar segar semula 90Hz. WOWOWOWOW!!!! Jarang-jarang peranti kelas pertengahan dihadirkan dengan spesifikasi ini.

Jadi memang tak dapat sangkal lagi, memang tontonan pada peranti ini sangat baik khususnya dari aspek perincian dan warna yang terhasil pada skrin ini.

Korang pun tahu kan, telefon ini sangat sesuai untuk si kaki game. Jadi pemproses kena la power. Jika tidak telefon tu hanya tambah stress otak kita je kan!! Kalau nak tahu, realme 6 ini hadir dengan pemproses MediaTel Helio G90T. Ia turut dipadankan dengan 8GB RAM dan storan sebesar 128GB. So memang nak main game sangatlah smooth. Jadi kami pon cuba la menguji sejauh mana kehebatan kehebatan pemproses ini. Dan ini adalah result bagi peranti ini!

Apa yang best mengenai realme 6 ini, walaupun ia sesuai untuk digunakan ketika bermain game, tetapi ia juga tidak lupada pada fungsi kamera apabila ia hadir dengan kamera menakjubkan 64MP (f/1.75) + 8MP (f/2.4) + 2 MP (f/2.4) + 2MP (f/2.4) bagi kamera belakang. Bagi kamera hadapan pula ia disertakan dengan 16MP!

Apa yang menarik, hasil gambar yang terhasil sangat kemas khususnya dari warna yang terhasil. Tidak nampak terlalu ‘fake’. Warna yang terhasil hampir tepat dengan warna sebenar. Apa yang lagi penting warna yang terhasil sangat vibrant.

Kamera hadapan juga memang sangat sesuai buat kaki selfie khususnya bagi si kaum hawa. Dah nak raya ni kan. Jadi memang sesuai laa untuk korang merakam gambar nanti.

Jom tengok hasil gambar!!

Kalau nak tahu, realme 6 ditampil dengan kapasiti bateri yang boleh tahan iaitu 4300mAh. Apa yang lebih menarik apabila ia disertakan dengan  Pengecasan pantas 30W. Kalau dilihat dari atas kertas, memang sangat berdesup. Jadi kami cuba menguji sejauh mana kepantasa peranti ini mengecas.

Kami mula mengecas peranti ini pada jam 4.09 petang iaitu ketika bateri berada pada 2%.

Ia telah mencapai 100% pada jam 5.11 petang. Mengambil masa hanya selama 1 jam 2 minit. Wowowow!!! Not bad jugak untuk kelas pertengahan.

Secara keseluruhan, peranti ini adalah peningkatan yang sangat baik berbanding model sebelum ini. Tidak kira dari aspek pemproses, rekaan mahupun kamera, semuanya ditingkatkan dengan sangat baik. Sememangnya peranti ini berbaloi untuk korang miliki pada harga RM1199.


Geekbench Tertiris?! Samsung Galaxy S10+ Akan Menyokong Android 11?

Google baru sahaja melepaskan program Android 11 Developer Preview bagi Google Pixel, kini Samsung pula dipercayai juga sedang menguji kemas kini Android 11.

Sumber ini telah ditemui melalui laman Geekbench yang memperlihatkan skor Galaxy S10+ di bawah sistem operasi Android 11, tambahan lagi varian global dengan cip pemproses Exynos 9820 digunakan dalam pengemaskinian kali ini.

Adakah penggguna Galaxy S10+ (Klik REVIU) akan menjadi peranti pertama menerima kemas kini Android 11? Buat masa ini semua maklumat masih tidak diketahui lagi, apa-apa kita nantikan berita selanjutnya.

14 Tips Wajib Tahu Pada Samsung Galaxy S10+, Wow Giler!!!